Parte-hartu – ECIVIS\nGure proiektuan hainbat modutan lagundu dezakezu:\nEgin dohaintza bat: diru sarrera edo banku-transferentzia bat egin ahal duzu (izena, abizenak eta NIF) gure LaboralKutxako kontura:\nBazkide izan: harpidetu zaitez gure newsletter-a (hara sartzeko estekaren) jardunaldi, topaketa, sari edota laguntza-deialdiaz informazioa edukitzeko. Partekatzeko gogoa eta denbora pixka bat baduzu, gure jardueretan lagunduz lagundu diezagukezu. Kontaktatu gurekin!\nHelpfreely-ren bidez lagundu HelpfreelyApp aktibatu zure ordenagailutik online egindako erosketa edo erreserba bakoitzaren aurretik, guri milaka dendatan gastatzen duzunaren % bat iritsiko baitzaigu. Zure erosketaren prezioa ez da aldatuko, izan ere, enpresak emango dio dohaintza moduan zure erosketaren ehuneko bat gure elkarteari. Zure erosketaren prezioa ez da aldatuko, zure erosketaren ehuneko bat gure elkarteari dohaintza gisa bideratzen duen enpresa izango da.\nDohaintza egin HelpFreely-rekin\nActe Teamer: Teaming-a sareko tresna bat da, kausa sozialetarako funtsak biltzeko hilean 1 euroko mikro dohaintzen bidez. Teaming filosofiaren ideian oinarritzen da: 1 eurorekin guk bakarrik ezin dugu gauza handirik egin, baina elkartzen bagara, gauza handiak lor ditzakegu. Sartu gure taldean hemen.


71 ABELBURU AURKEZTUKO DITUZTE TERREÑA ARRAZAKO EUSKADIKO VI. TXAPELKETA en Gorbeialdea\nGanaduzaleen hitzorduaren osagarri, GASTRONOMIA ASTEA ere eratu dute: Esuko Labeldun terreña arrazako okelaz menu bereziak prestatuko dituzte Orozkoko lau jatetxek. Datorren larunbatean, abenduaren 15ean. Orozkon.\nHala ba, larunbat honetan Orozko lehen sektoreko bilgune bilakatuko da, eta desagertzeko arriskuan dagoen okelatarako arraza baten erakustoki. Terreña arraza galtzeko bidean egon da, baina ganaduzaleek 2.000 buruko kopuru aderazgarriari eusten diote gaur egun.\nGanadu feriarekin batera, azoka ere egongo da 10:00etatik 13:00etara. Gaztak, marmeladak, euskal pastela eta beste hainbat jaki gozo eskainiko dituzte 29 salmenta-postutan, eta beste 20tan, berriz, eskulangintza lanak.\nBaina berrikuntza handiena "Gastronomia Astea" da. Ostegunetik, abenduaren 13tik, igandera arte, hilaren 16an, terreña arrazako behi okelaz prestatutako menu bereziak eskainiko dituzte Orozkoko lau jatetxek (Arrugaeta, Iza, Batzoki eta Zubiaur jatetxeek hain zuzen ere)\nKartela (.pdf 210,14 KB)


Mediterranear Jokoak: Zer desastre da hau?! | Slump doktorearen zaintiratua\nHasiera » Uncategorized » Mediterranear Jokoak: Zer desastre da hau?!\nMireia Belmonte igerilari espainiarrak jarri dio brontzezko domina Diana Margarida Duares portugaldarrari, antolatzaile eta politikarien zain egoteaz aspertuta / EFE\nIrudiak ederki islatzen du Tarragonan egiten ari diren Mediterranear Jokoetako nahaspila. 400 metro libreko proba amaituta, lehenbiziko hiru igerilariak podiumera igo ziren, merezitako dominak jasotzera. Inor ere ez zitzaien hurbiltzen, ordea, ez antolatzaileak, ezta agintariak ere. Itxaroteaz aspertuta, Mireia Belmontek erabaki zuen berak jartzea brontzezko domina Diana Margarida Duares portugaldarrari [hemen bideoa]. Hura ikusi eta segundu gutxira azaldu ziren domina banatzaile “ofizialak”, eta eurek bukatu zuten zeremonia. Gertatutakoa anekdota hutsa litzateke, ez balitz zentzugabekeria pilo baten adibide tragikomikoa. Nekez zerrendatu daitezke guztiak, hasi baino lehenago mamitu baitzen desastrea, 2017an egitekoak ziren Jokoak urtebete atzeratzea erabaki zutenean, baliabide ekonomiko faltagatik.\nInaugurazio ekitaldiak ere eman du zeresanik, ez soilik harmailak erdi hutsik zeudelako edota bere estetika “zaharkituagatik”, Ara.cat agerkariak definitu duen bezala, erreferentzia eginez besteak beste espainiar ejertzitoaren parte hartzeari; baizik eta Tarragonako Udalean (PSCk du alkatetza) oposizioan diren taldeek salatu dutenez, ekitaldi horretarako sarrerak selektiboki banatu zirelako kolektibo unionista eta ultraeskuindarren artean.\nHori gutxi ez eta harmailek itxura negargarria erakutsi dute proba gehienetan, borroka libreko epaileek planto egin dute dagokien soldata ordaintzen ez dietelako, badminton jokalari frantziarrek a capella abestu dute euren ereserkia bozgorailuak izorratu egin zirelako, bola-jokoetako zorua ez dago behar bezala… eta, gogorrena, auto ofizial bat gidatzen zuen pertsona batek bost urteko ume bat harrapatu zuen gauerdian Saloun (umea larri dago, baina salbu).\nHorrek guztiak, neurri handi batean, itzalean laga ditu kirol markak. Eta azaleratu du kirol ekitaldi ponposo askoren atzean ezkutatzen den errealitatea, finantzaketa publikoaren ingurukoa bereziki. Agintariak epe luzerako ondareaz mintzo ziren, baina…\n75 millones de euros tirados en los Juegos del Mediterráneo de Tarragona (Ciclismo2005)


Jaietarako kalea girotuz - Azpeitia - uztarria.eus\nJaietarako kalea girotuz\nUrola Kostako Hitza 2006-01-18 18:01\nHelduen danborradako Zokoa elkarteko jantzia eta bandera jarri dituzte denda batean.\nHainbat denda eta salkotik erakusleihoak apaintzen dituzte sansebastianetarako; batzuk danborradako taldeen jantziekin\nBihar (hilak 19) da San Sebastian bezpera, eta etzi eguna. Danbor hotsak eta sansebastianetako doinuek hartuko dute 24 orduko jaian protagonismoa. Bihar bertan 700 danbor-jotzailetik gora aterako baita helduen danborradan, eta hauei lekukoa etzi haurrek hartuko diote: 400dik gora aterako dira.\nBaina jaiari aurre hartuz eta kalea girotuz, Azpeitiko hainbat denda eta saltokietako erakusleihoetan kolore zuriak eta urdinak dira nagusi. Beste batzuetan, berriz, ohi bezala danborradan irtengo duten taldeen jantziak eta banderak jarri dituzte erakusgai. Elkarteetako arropak bihar arte egongo dira erakusleihoetan, danborradarako jasoko baitituzte danborjotzaileek. Danborrada bukatu ondoren, talde batzuek elkarte atarian jarri ohi dituzte banderak; 24 orduz edukitzen dituzte zintzilik. Behin sansebastian eguna bukatu orduko, jaso egingo dituzte.


Elixabet Etxandiren artikulua Zortziko Handian: Merke.\nPasa den egunean, garaztar lagun batekin mintzatzen ari ginela eta, ohartzen gara frantsesez ez dagoela hitzik “merke” errateko. Zerbait merkea dela errateko, “ez dela kario” formulatu beharra dago. Merketasuna garesti ez izatearen bidez adierazten da frantses hizkuntzan, bere burua hain handi eta noble nahi duen Argien mintzaira berdinean. Ez dezatela gero erran euskara dela lexikoz mugatua eta atzeratua. Baina ondo pentsatu ondotik, ez da harritzekoa “merke” hitzaren inexistentzia hau. Dena hain garesti ordainarazten duen Frantziar estatuak ezin zuen hain gutxitan erabiliko zuen hitza onartu bere hiztegian.\nGaresti ordaintzen dugu gure izatea bera, euskaldunok, frantziar botere burgesak gure hizkuntza arbuiatzen, zapaltzen eta merkantilizatzen duenean, ezpeletako biper eta ardi gasna artean. Euskara bi sosen truk saltzeko bada, hor bai indarrak eginen direla, kapitalaren akumulazioaren izenean. Izan merke edo garesti.\nGaresti ordaintzen dugu gure bizitzaren beste hainbat esparrutan, arlo produktibo zein erreproduktiboan. Baina hori ez da soilik Frantziaren kasua: ekoizpen eredu kapitalista zabaldua den herrialde guzietako langileek jakin dezakete zer den goizero zapalduaren paperean esnatzea. Baina frantziar lurralde administratiboan giltzapeturik gaudenok, gainera, krisi sanitarioaren ondorioak jasan behar ditugu konfinamenduz mozorroturik, etxea-lana-etxea ekuazio kate amaigabean. Abisa nazala askatasuna zein supermerkatutan erosten den dakienak.\nGaresti ordaintzen dugu poliziaren etengabeko presentzia eta indarkeria, eta are garestiago pagatuko dugu gerora, bozkatu nahi duten lege berriarekiko. Bertan adierazia denez, laster zigortua izanen da bortizkeria polizialen irudiak ateratzea eta partekatzea. Adierazpen askatasuna mailukatua den munduan, lehen zientzia fikziotzat jotzen nuen artistikoki salatua den zerbait epaitzearena, baina geroz eta errealago egiten zait egun batean kopla txiki batean salatu egia borobil batengatik zigortuko gaituztela bertsolariok ere, dena kameretan gakatua den gizarte honetan.\nMerke hitza ez da iñoiz existitu frantses hiztegian. Baina zapalduok ondo dakigu zer ordaintzen dugun eta zein preziotan.\nTags: kapitalismoa legeak merkatua prezioa


LA HIGUERA DE LOS BASTARDOS, Ana Murugarrenen zinerako bigarren fikzioa zinemetan | Zinema | Pantaila handian\nYou are here: Home ∼ 2017 ∼ November ∼ 29 ∼ LA HIGUERA DE LOS BASTARDOS, Ana Murugarrenen zinerako bigarren fikzioa zinemetan\n2014ean zinemarako lehen fikziozko luzea egin ondoren, Ana Murugarren (Martzilla 1961) zuzendaritzan berriz bueltan da “La Higuera de los Bastardos“ filmarekin. Ramiro Pinilla bizkaitarraren “La Higuera” liburutik abiatuta Getxon Gerra Zibila ostean garaile eta gainditutakoen mendeku gidoia idatzi du Murugarrenek. Falangista talde baten kide da Rogelio (Karra Elejalde). Getxon gorriak eta nazionalistak “garbitzen” ari direla garbitutako baten semeak, ume batek begirada botako dio. Hilko duelaren beldurrez, lagunak utzi eta umeak hildako aita eta anaiaren hilobia gainean landatutako pikondoa zaintzen emango du bizitza. Tartean, salatariak (Carlos Areces), ermitauak sortzen dituzten emakumeak (Pepa Aniorte) eta industria gizon fatxak (Mikel Losada) daude.\n– Zerk erakarri zizun hainbeste Ramiro Pinillaren eleberrian film bat egiteko?\n“Arreta eman zidan bereziki oso istoria dramatiko eta beltzatik nola aldatzen den egoera surrealista bateraino. Historiari iseka egingo balio bezala. Nola ume bat umezurtz uzten duen falangista batek ume horren memoria gorde behar duen. Gainera ni oso surrealista naiz“.\n– Une batzutan “Amanece que no es poco” filma izan dut gogoan?\n“Bai, film horretan eta Berlangan oinarritu naiz. Ez zen erraza. Film arriskutsua zen. Gidoia desberdin samar da. Beldur nintzen, nire buruari galdetzen nion nola pasa ondo drama horretatik komedia beltzara. Ze azken batean jendea drama bat ikusten ari da eta berehala komediara doa. Eta publikoarekin izandako paseetan ondo joan da. Jendeak parra egin du egin behar zuen lekuan eta eztarrian korapiloa izan du izan behar zuen lekuetan“.\n– Kritikaren batek gogoratzen zuen, ez daudela Gerra Zibileko hainbeste film. Nik esango nuke gainera, ez daudela gerra osteko, garaile eta garaituen hainbeste film, ezta?\n“Bai, arreta eman zidan ez genuela historia kontatzen zanpatutakoen ikuspuntutik, sufritzen dutenenen ikuspuntutik. Baizik eta sartzen ginela hiltzaileen autoan, eurekin gindoazela, gau beltzetan, euripean. Eta nola denborak aurrera egin ahala horiek egindakoa ezkutatzen saiatzen diren, Roge botatzen duten dena lurperatuta uzteko“.\n– Pikondoak badu esannahi berezia, ezta?\n“Jakina. Pikondoa hilobi baten gainean dago. Herri honetan pikondo askotxo daude, horrelako pikondo asko inork ez dakiela zer gordetzen duten. Nire ustez gauza bakoitza bere lekuan egon beharko luke. Pikondoa landan eta hezurrak hilerrian“.\nKarra Elejalde Roge da, falangista izatetik ermitau izatera pasatakoa ©Blogmedia\n– Aktoreei dagokionez, Karra Elejalde buruan zenuen gidoia idazten ari zela?\n“Bai, gainera berak irakurri zuenetik ziur zegoen berarentzat idatzi nuela. Karrak pertsonai sadiko batekin hasi daiteke, kasu honetan bezala, denak hiltzeko kapaz dena eta gero aldatu jendeak maite arte. Oso zaila da ahaztea nolakoa zen eta Karrak lotzen du. Barne indar hori du”.\n– Mikel Losadak jokatzen duen industria gizon fatxarekin hori ez da gertatzen?\n“Mikel asko maite dut, nire film guztietan dago. Baina bere pertsonari ezin zaio maitasunik hartu. Carlos Arecesek egiten duen Ermo salatariaren kasuan hain da gardena, hain zintzoa non dibertigarria den. Ez duzu maite, baina dibertigarri gertatzen da. Baina Mikel Losadaren pertsonaia hain da krudela … Mikel guztiz aldatzen da eskena batean dagoenean, berehala uzten du atzean bere papera. Eskena dramatiko baten erdian moztu esan eta segituan dago txantxak egiten. Konzentratu eta konzentraziotik ateratzeko gaitasun hori dauka.”\nAipatzekoa Josu Inchausteguiren argazki zuzendaritza?\n“Bai, filmaren beste pertsonai bat da. Dena ikusten den gau ilun horiek lortu ditu. Euri zoragarri horiek. Eta egunez, lortutako berunezko zeruak, urre eta gorri koloreak, hemengo berdeak, … bai zalantzarik ez, argazkia filmeko beste pertsonai bat da“.\n– Zuk urte luzeak eman dituzu editore. Nola egin duzu jauzia? Aspaldi izan nahi zenuen zuzendari?\n“Ez, ez. Ni zinegilea naiz. Istorioak kontatzea gustatzen zait eta filmak muntatzen ere kontatzen ditut. Garai baten proiektuak aurrera ateratzen dituen Joaquín Trincado ekoizlearen inguruan Bilbon zinea egin nahi zuen jende bat batu ginen. Enrique Urbizu eta Alex de la Iglesia, besteak beste. Factory bat egin nahi genuenez, lanak banatu genituen. Enrique zuzendaritzan hasi zen eta Alex arte zuzendaritzan. Niri edizioa tokatu zitzaidan. Eta orduan “Todo por la pasta” arrakastatsua egin eta denei gutxinaka Madrilera deitu zieten. Horrela hasi nintzen 2005ean dokumental bat zuzentzen. Lege bizitza izan zen. Baina egia esan oso gustura nago. Aktoreekin ondo ulertzen naiz eta muntaia ibilbide luzeak zein plano behar ditudan jakiten ahalbideratzen nau. Badakit zer faltako zaidan. Eta hori ez dakite hasi berri diren hainbat zuzendarik“.\n“La Higuera de los Bastardos” ostiralean estrenatu zen Hego Euskal Herriko zinemetan.\nPosted in estreinaldiak, Euskal zinema Tagged "La Higuera de los Bastardos", Ana Murugarren, Carlos Areces, Karra Elejalde, Mikel Losada, Pepa Aniorte, Ramiro Pinilla


German Kortabarria: “Liburua belaunaldi baten kontu-ematea da” — Manu Robles Arangiz Fundazioa\nSindikatuak Euskal-Herria Hitzaldia\n1976. urtean belaunaldi berri batek hartu zuen bere gain ELA sindikatu historikoaren ardura. Gazte horietako bat German Kortabarria Igartua (Oñati, 1949) izan zen. Kortabarriak sindikatuan ardura ezberdinak izan ditu. Berriki 'Gauzak horrela (ere) izan ziren' idatzi du, ELAren ibilbidea kontatzen duen liburua.\nElkarrizketa hau Landeiaren 207. alean argitaratu da\nHamarkadetako klandestinitatearen ostean 1976. urtean ELAren proiektua bere gain hartu zuen belaunaldiko kide zara. Nola oroitzen dituzu urte horiek?\nLiburuaren hasieran 60ko hamarraldia eta gure taldearen eta ELA historikoaren arteko batasun prozesua azaltzen dira. ELAk zer izan behar zuen –sindikatu hutsa ala zerbait gehiago– eta nolako ezaugarri ideologiko eta organizatiboak izan behar zituen definitzeko fasea izan zen, 1976ko III. Kongresuan gauzatu zena. Hortik aurrerako lehen urteetan bizi-iraupenak jan zituen ELAren ahalegin asko: zalantzaz beteriko marko berrian eta sigla sindikal ugarien oihanean lekua egin beharra, aldi berean proiektuaren ezaugarriak galdu gabe eta krisi industrialak eragindako egoera makurrei ahalik eta hobekien erantzuten saiatuz.\nKlandestinitatetik zetorren militante multzoak dena eman zuen sindikatuaren biziraupena eta garapena ahalbidetzeko. Askok lan erosoagoak eta hobe ordaindutakoak utzi eta ELAk behar zituen leku eta eginkizunetarako urratsa eman zuten.\nBaina, hori esanda, zerbait eraikitzen ari zarenean euforiak indar handia ematen dizu. Hain zuzen, liburua belaunaldi horren oroitzapen eta aldarrikapena da, hein batean.\nDenbora gutxian ELAk hazkunde handia izan zuen; III. Kongresuan –1976– 3.000 afiliatu izatetik 1977 urte amaieran 43.490 izatera heldu zen; hauteskundeetan, ere, lehen sindikatua izatera iritsi zen 1980 urterako. Zeintzuk izan ziren horren arrazoiak?\n“Euskadin euskal sindikatua” zioten kartelak jarri genituen, oraindik klandestinitatean. Mezu horrek erantzun ona jaso zuen, euskal langile askok horren premia ikusten zutelako, eta ELA historikoaren oihartzunak ere bere eragina izan zuelako. Horrekin batera erabakigarria izan zen ELAk berehala antolatu zuen egituraren helmena.\nMoncloako Itunetan agerian geratu zen UGT eta CCOOn menpekotasuna, alderdi paraleloek behartuta langileen interesen aurkako neurriak onartu baitzituzten. Aldi berean ELAren independentzia nabarmendu zen, askoren harridurarako, tradizionalki EAJren eragin politikoaren eremuan kokatzen zen sindikatuak EAJk babestutako Itunei ezezko borobila eman zienean\nHazkunde horrek argi uzten du zer edo zer ondo egin zela...\nHaztearekin batera, ELAren zuzendaritzak –Alfonso Etxeberria buru– sindikatua organizazio sendoa bihurtzen asmatu zuen, baita ekonomikoki ere. Horregatik eutsi ahal izan zitzaion hasierako boomaren ondorioz lortutako mailari.\nMoncloako Itunak, Gernikako Autonomia Estatutua, Nafarroako Amejoramendua, Lan Harremanen Kontseilua, Langileen Estatutua... ELAk instituzionalizazioaren aldeko hautua egin zuen. Nola oroitzen dituzu garaiok?\nMoncloako Itunetan agerian geratu zen UGT eta CCOOn menpekotasuna, alderdi paraleloek behartuta langileen interesen aurkako neurriak onartu baitzituzten. Aldi berean ELAren independentzia nabarmendu zen, askoren harridurarako, tradizionalki EAJren eragin politikoaren eremuan kokatzen zen sindikatuak EAJk babestutako Itunei ezezko borobila eman zienean.\nGernikako Estatutuaren garaian, Langileen Estatutua ere eztabaidatzen ari zen, euskal sindikalismoak izango zuen marko legala zegoen jokoan... Hori zen ELAren ardura nagusia. Gernikako Estatutua zalantza handirik gabe onartu zen, zituen hutsuneen jakitun izan arren. Sinetsita ginen edota sinetsi nahi izan genuen, gehiegizko baikortasunez, bistan denez, hura lehen urratsa zela eta ondoren urrats gehiago etorriko zirela.\nBestalde, nazio proiektua sendotzeko geure egituren garrantzia ikusten zuen ELAk, eta bere arduratzat hartu zuen marko berrian lan harremanei zegokien lekua bermatzea, hori baitzen sindikatuari zegokion eginbehar nagusia nazio egituraketan.\nLiburuan hitzez hitz jasotzen denez, 80. hamarkada aurrera joan ahala ELA “Konstituzioak eta Estatutuak osatutako markoen ajeez” konturatu zen.\nEz gara oso erakunde azkarra izan, ez ditugu aldaketak egun batetik bestera egin. Liburuaren hasierako eta amaierako ELAren arteko aldaketak oso apurka eman dira, errealitatearekin kontrastean. Ez dira izan buru-argi batzuen ideia distiratsuak. Estatutuaren eta horrek zekarren markoaren, instituzioen, aliantza tradizionalen edo negoziazio kolektiboaren eredu tradizionalaren alde egin genuen bere garaian, eta horietako apustu bakoitza azkeneraino eramaten saiatu ginen. Baina gauzak uste eta nahi bezala ateratzen ez direnean, posizioa aldatu beharra dago.\n90eko hamarkadaren erdialdean, EAJren barne-zatiketaren ondorioz, PSE sartu zen Jaurlaritzan. Lakuaren autogobernu-garra zeharo apaldu zen; aldi berean Estatuak ber-zentralizazio prozesua abiatu zuen. ELA ikusten joan zen euskal instituzioetan garai bateko sua itzaltzen ari zela eta,hamaika ahalegin egin zituen arren, markoaren mugekin egin zuen aurrez-aurre.\nELAk parte-hartze instituzionalerako eratutako mahai eta batzordeei buruz zuen jarrera ere aldatu zuen, ikusten joan baitzen erakundeok ez zutela eraginik langileen aldeko politiketan, eta gobernuak euren politikak zuritzeko erabiltzen zituztela\nELAk parte-hartze instituzionalerako eratutako mahai eta batzordeei buruz zuen jarrera ere aldatu zuen, ikusten joan baitzen erakundeok ez zutela eraginik langileen aldeko politiketan, eta gobernuak euren politikak zuritzeko erabiltzen zituztela. Parte-hartze instituzionalaren eskasiak beste aukera batzuk jorratzera eraman zuen sindikatua, kontra-boterearen eremurako bidea jorratzera, hain zuzen ere.\nNegoziazio kolektiboari buruz ere gauza bera. ELAk urte luzez eredu tradizionalaren ildoari jarraitu zion, besteak beste bere esparrua defendatu behar zuelako: negoziazio esparrua bermatzea obsesio bihurtu zen, bestela urik gabeko arrain bihur baitzitekeen sindikatua. Esango nuke hori zela ELArentzat Lan Harremanen Kontseiluaren eginkizun nagusia. Hala ere, 90. hamarkadan argi ikusi zen eskema horrek ez ziola erantzuten lan munduaren errealitate berriari, eta ELA beste negoziazio kolektiborako eredu baten bila hasi zen.\nProzesu horretan zehar ELAk bere ohiko “bidelagunak” utzi eta aliantza berriak landu zituen. Nola izan zen prozesua?\nUrteetan UGT eta CCOO izan genituen aliatu. Harremanak ez ziren onak, eredu ezberdinak genituen, baina ez zen beste aliantza aukerarik ikusten, ziurrenik beste aukerarik ez zegoelako. 90. hamarkadan, ELAren zein LABen eboluzioaren ondorioz, bi sindikatuen arteko elkarlanerako aukera sortu zen. ELAk praktikan jarri zuen printzipio gisa aldarrikatutako abertzaleen arteko elkarlana, gorabehera handiekin izan bazen ere.\nGai nazionala ELAren jardunaren beste ardatzetako bat izan da. Zein balorazio egiten duzu urte horietan zehar bizi izandakoaz?\n1988. urtean zuzendaritzan eman zen aldaketak jarrera aldaketa ekarri zuen: “bere gauzetara” oso emana zegoen erakundeak III. Kongresuan hartutako nazio konpromisoak benetan gauzatzeko erronkari heldu zion. Konpromiso horren barruan ulertu behar da, hein batean, LABekin batera jorratutako ibilbide sindikal eta politikoa, eta gatazka armatuaren konponbiderako elkarrizketa eta negoziazioaren alde hartutako jarrera argia. Ez da ahaztu behar Ezker Abertzalea isolatzera deitzen zuen Ajuria-Eneako Mahaiaren garaia zela eta ELAk, aldiz, elkarrizketaren eta konponbidearen alde egin zuela. Bi sindikatuen arteko harremanak ezbairik gabe erraztu zituen beste harreman batzuk eta, azken batean, baita Lizarra-Garazirako bidea ere.\nGezurra badirudi ere, Lizarra-Garazik ELA eta LABen arteko harremanaren txartzea ekarri zuela diozu liburuan.\nLizarra-Garaziren garaian kale egin zuten gure bi lan-hipotesik. Lehen hipotesia LABekiko kolaborazioa sakontzearena zen, estrategia konpartitzera iritsi arte: bi organizazio, estrategia bat. Horrek izugarrizko indarra emango lioke euskal sindikalismoari. Gure eztabaidarako gai-proposamenari Mallabian LABek eman zion ezezkoak eta ondorengo azalpen itsusiak –ELAk LAB irentsi nahi zuela azaldu zioten bere jendeari– asko mindu gintuzten, baina balio izan ziguten behingoz geureganatzeko LABentzat “mugimendua” izango zela gerora ere ildo estrategikoaren erabakigunea eta guk erabat autonomoa nahi genuen sindikatuen arteko gunea bigarren mailakoa eta, gai askotan, gune nagusiaren osagarria baino ez zela izango.\nLizarra-Garaziren garaian kale egin zuten gure bi lan-hipotesik. Lehen hipotesia LABekiko kolaborazioa sakontzearena zen, estrategia konpartitzera iritsi arte: bi organizazio, estrategia bat. Horrek izugarrizko indarra emango lioke euskal sindikalismoari\nETAk borroka armatuarekin behin-betiko amaitzeko erabakia hartua zuela ere sinetsi genuen, Lizarra-Garazi aurreko su-etena eman zenean. Bistan da oker geundela.\nLizarra-Garazi ostean –LABekiko harremana oso mugatuta, eta Ezker Abertzale politiko eta sozialaren jokabidea erakunde armatuaren erabakiek, konpartitu ez arren, zeharo baldintzatzen zutela– ELAk askoz zuhurrago jokatu zuen Ezker Abertzaletik zetozen ekimenen aurrean; ez zen, jada, Lizarra-Garazirako bidean, une oso gogorretan –ETAk sindikatuko afiliatuak hiltzen zituela– elkarrizketa eta negoziazioaren alde erabat konprometitu zen erakundea; Lizarra-Garaziko su-etenaren amaierak behin-betirako erakutsi zion ELAri euskal auziaren erdian kokatuta zegoen arazo urgenteena, hau da, borroka armatuarena, ETAk bere logika propioari jarraituz ebatziko zuela, besteok esan edo egin genezakeenaren gorabehera; ELA ez zegoen gertu, ordea, adostasunaren izenean eztabaida estrategiko zentrala saihesten zuten ekimenetan inplikatzeko.\nGorabehera politiko askotako urteak...\nBai. Urte horietakoa da Ibarretxeren proposamena ere. ELAk begi onez ikusi zuen formulazioa, bere akats eta mugekin. Baina ez zuen ikusten Ibarretxe proposamena aurrera eramateko behar zituen aliantzak lantzen, bere eginbide politiko neoliberalak proposamenaren kontra zegoen patronalaren alde eta alde izan zitzakeen indar sozialen aurka egiten baitzuen. Bere alderdiaren babesa ere aho txikiarekin emandakoa zelakoan nago, Josu Jon Imazek EBBko lehendakaritza hartu zuenetik Ibarretxe Plana matraka gogaikarria bihurtu zelakoan zuzendaritzarentzat, albait arinen amaitu zedin nahi zuena.\nIbarretxek aukera bat alperrik galdu zuen. Madrilek eta epaitegiek utzi zioten punturaino bere proposamena aurrera eramaten saiatu zen, baina ez zuen garatu hain anbizio handiko proiektua aurrera ateratzeko ezinbestekoa zen gizarte babesa eta mobilizazioa.


Gaur arratsaldean, azaroak 26, Donostiako Udalak piztu ditu ofizialki eguberrietako argiak. Aurten argi gehiago eta egun gehiagotan.\nArgiei dagokionez, eguberriek 42 egun iraungo dute Donostian.\nGlasgowko goi-bileraren “izpiritua” di-da batean ahaztu zaigu. 15 egunez jardun gara kezkati itxuran klima-larrialdia dela-eta neurriak hartu egin behar direla esaka, eta, begira, astebete geroago, eguberrietako argiak topetara piztuta.\nArgindarraren prezioa goraka doanean eta familia asko hurrengo erreziboaren aurrean zeharo ikaratuta daudenean, Udala 42 egunez energia xahutzeko prest dago.\nEguzkikook zera galdetzen dugu: Udalak zertarako itzaltzen ditu Udaletxeko fatxadaren argiak apirilaren 22an (Planetaren Egunean), baldin eta gero, eguberrietan, 42 egunez argindarra xahutzen badu, harrabots handiarekin, gainera? Zer koherentzia-klase da hori? Planetaren Egunekoa itxura hutsa al da?\nHalaber, zertarako atzeratzen dugu erlojuen ordua urrian? Gehiago gastatzeko abenduan?\nGauzak horrela, Eguzkik argindar-xahutze hau pixka bat bederen leuntzeko bi neurri proposatzen ditu:\n1- Udalak argiak gaueko 9etan itzaltzeko; izan ere, ordurako dendak itxita daude eta gutxi dira kalean dabiltzan herritarrak.\n2- Datozeen urteei begira, eguberrietako argiak hilabete batera mugatzeko (hilabete bat ez da gutxi!), abenduaren 6tik urtarrilaren 6ra.\nEzingo du inork esan proposamen hauek zail eta “erradikalak” direla. Alderantziz, hartzeko errazak eta edonork onartzeko modukoak dira. Baina horrelako neurririk ere ez badira onartzeko gauza, Udalaren Klima DSS 2050 Planari nolako sinesgarritasuna eman behar diogu?\nLa entrada Eguberrietako argien alferrikako gastua murrizteko eskatu dio Eguzkik Donostiako Udalari aparece primero en Eguzki Talde Ekologista.


Play jokoa Naughty Devil Online:\nNeska sentitzen deabrua bezala, izan ere, nahiz eta txikiak, baina oso kaltegarriak. Badakizu zer da gure heroia en irudia transferitzeko falta bada, bada, jokoa sartu eta laguntzen duten xehetasunak hondatu edo jantzi edo ez eskuratu aldatzeko. Makillaje erabat ezer izan daiteke, kosmetika eta guztietan kolore asko dira distiratsuak, biziak direlako. . Play jokoa Naughty Devil konektatuta.\nTekniko jokoa Naughty Devil ezaugarri\nGame Naughty Devil gehitu: 21.12.2012\nJokoa jokatzen: 1432 aldiz\nBezalako jokoa Naughty Devil Jokoak\nDeskarga jokoa Naughty Devil\nEmbed Joko Naughty Devil zure web orrian:\nJokoaren txertatu Naughty Devil zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Naughty Devil , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Naughty Devil -rekin, baita ere, jokoa jokatu zen:


Badatoz Pentekoste jaiak! - Bergara - Goiena.eus\nBadatoz Pentekoste jaiak!\nImanol Gallego 2013-05-14 17:03\nBergarako Pentekoste jaiak egubakoitzean hasiko dira, eta gaur goizean, maiatzak 17 eta 21 artean izango diren jakitera eman dituzte. Pentekosteek 10.000 euroko murrizketa jaso arren, hurrengo martitzenera arte, Bergaran ez da ongi pasatzeko aitzakiarik faltako.\nEGUBAKOITZA • ZAPATUA • DOMEKA • ASTELEHENA • MARTITZENA\nBergarako jaietako txosnearen egitaraua, "inoiz baino anitzagoa" izateko asmoarekin\nGazte zein heldu, guztiek ongi pasatzeko moduko Pentekoste jaiak antolatu dituzte Bergaran. Egubakoitzean San Martin plazako txupinazoak eta Bitorianatxoren jaitsierak emango dio hasiera festei. Aurtengo txupinazoa berezia izango da. 33 urtez festa batzordean egon diren Luis Mari Gutierrez "Guti" eta Felix Iñiguez "Felixin"ek botako dute txupinazo bikoitza "eurendako berezia izango da eta festetako komisioa lagatzen dutenez sorpresatxoren bat ere egingo diegu" dio Maider Osa kultura teknikaria.\nTxupinazo bikoitz hori ez da nobedade bakarra izango. Urte askoren ostean, festetan bolo txapelketa egingo dute egubakoitz gau eta zapatu arratsaldean. Zapatuan ere, nagusiek bakailao lehiaketan dabiltzan bitartean, etxeko txikiek taloak egiteko tailerra izango dute. Domekan giza mahai futbol erraldoia egongo da plazan. Bigarren asteko astelehenean gazteentzako Dj Thobeen eta Lore Power jaialdia ere antolatu dute Munibe plazan.\nFestak antolatzeko esfortzu berezia egin du Udalak, izan ere, aurtengo Pentekosteek 10.000 euroko murrizketa izan dute-eta. Edurne Korta kultura teknikarien arabera "ekintza arrakastatsuenak errespetatu ditugu, baina gainontzeko partidak apur bat jaitsi ditugu". Hala ere, barrakek ihazko prezioak mantenduko dituzte.\nJaiak hasi aurretik 800 txartelak salduta zeudenez, herri bazkaria ekitaldi nabarmena izango da. Eguraldiak laguntzen badu San Martin plazan egingo dute, eta bestela, Labegaraietako kiroldegian izan beharko da. Txartelak erosi dituzten adin txikiek alkoholik ez edateko, udalak ura eta freskagarriak emango dizkie. "Festak era egokian pasatzea nahi dugu eta horretarako ez dago alkoholaren beharrik" dio Osak.\nPentekosteetaz gozatu nahi duten gainontzeko Debagoiendarrek gainera, gaueko 12etatik goizeko 6ak arte Antzuola, Elgeta eta Eskoriatzatik autobus zerbitzu bereziak izango dituzte.


Hauteskundeak azokan - Altsasu - Guaixe.eus\nGuaixe 2019-05-22 13:59\nHautetsontziekin igandean hitzordua izan aurretik, Ahal, Dugu, EH Bildu, Geroa Bai, Izquierda-Ezkerra, PSN eta Vox alderdietako ordezkariak azokan izan dira euren programaren berri ematen.\nAlderdiek postuak jarri dituzte Altsasuko azokan gaur.\nAhal Dugukoek frontoiaren ondoan jarri dute postua. Udalerako hautagaiekin batera Nafarroako Parlamenturako zerrendan 5. den Carlos Amatriain izan da. Haren aurretik zerrenda horretan Altsasuko alkategai Virginia Alonso dago.\nEH Bildukoak Iortia kultur guneko atearen parean jarri duten euren mahaia. Udalerako zerrendako hiru hautagai eta bi laguntzaile izan dira haiekin herri-programak banatzen.\nGeroa Baiko haima kultur guneko zabalguneko kutxaren ondoan zegoen. Udalerako hautagaitzako zerrenda-kideekin batera laguntzaileak izan dituzte programa banatzeko lanean.\nAurrekoen ondoan zuten euren haima Izquierda-Ezkerrakoek. IUren Altsasuko udal hautagaitzako kideekin batera euren eskaintzaren berri ematen izan dira Parlamenturako zerrendako 2. eta 3. diren Carlos Guzman eta Txema Mauleon izan dira.\nPSN izan da postua jarri ez duen alderdi bakarra. Jose Maria Acerete alkategaia eta beste militante sozialista batzuk azokan izan dira euren programaren berri ematen, tartean parlamentari izandako Guzman Garmendia.\nAzkenik, Voxekoek euren haima liburutegiko izkinan jarri dute. Maria Estevez eta Yolanda Ruiz udalerako lehen bi hautagaiak hainbat alderdikiderekin batera euren eskaintzaren berri banatzen egon dira.


profila: Martin Vrijland\nMartin Vrijland-ek oposizioa kontrolatzen al du? Ez: irakurri hemen zergatik ez da horrela!\nFiled in BERRIAK ANALISIAK\tby Martin Vrijland\t8 maiatzean 2019\t• 2 Comments\nBart Nijman, Geenstijleko zuzendariordea, Twitter-en blokeoa jaso zuen atzo. Arrazoia? Eurosceptic bozketa eskatu zuen. Normalean etxean beti dagoela adierazi zuen. Zentzugabekeria, noski, Geenstijl-ek ez du inoiz bozkatu deitu. Estatu Batuetan gertatzen den gauza bera ikusten dugu, gutxi gorabehera, […]\nFiled in BERRIAK ANALISIAK\tby Martin Vrijland\t1 maiatzean 2017\t• 18 Comments\nEdith Schippers-eko (Ministroen eraketa izatearen apur bat ezagutzen baduzu), herritarrek heriotza mingarria jasan dezaketen pertsonek ez dute heriotzarik jasaten organoek narcosisik gabe bizi ahal izateko eta, agian, organoaren indarra bultzatzeko. ez du soilik presioa sozial psikologikorik jarri nahi bere seme-alabak betetzeko [...]\n2020ko otsailetik aurrera\nBisita guztiraak: 22.356\nKoroaren birusa, eskudirua eta mundu mailako efektu ekonomikoak bertan behera uzteko lasterbidea\nAztertzea op Netflix 'Pandemia: nola saihestu lehena' publizitate kanpaina SuperHuman-2.0 txerto unibertsala?\nZandi Eyes op Koroaren birusa, eskudirua eta mundu mailako efektu ekonomikoak bertan behera uzteko lasterbidea\nZalmInBlik op Koroaren birusa, eskudirua eta mundu mailako efektu ekonomikoak bertan behera uzteko lasterbidea\nJHONNYNIJHOFF@GMAIL.COM op Koroaren birusa, eskudirua eta mundu mailako efektu ekonomikoak bertan behera uzteko lasterbidea


Vox populi - Garai - Anboto.org\nUxune Martinez Mazaga (Soziologoa) 2018-12-14 08:30\nHerritarron ahotsa entzuten omen da hauteskundeetan. Botoak vox populi ei dira. Jatorri latindarra duten hitzok hori berori esan nahi baitute: “herriaren ahotsa”. Ingelesek, txikikeriak ere zehazteko joera dutenez, “jendearen iritzia” edota “gehiengoaren iritzia” bezala erabiltzen dute esaera. Gaztelaniaz, aldiz, “vox pópuli” bihurtuta, ezaguna den zerbaiti egiten diote erreferentzia hitzok.\nEzaguna da 395.978 andaluziarrek euren botoa eman ziotela Vox-i abenduaren 2an. Aurreikusi gabeko emaitzak bazterrak astindu ditu egun batzuez. Ezaguna da milaka analisi politiko, soziologiko eta ekonomiko egin direla honen bueltan hitz azkarrez. Beraz, zenbakien azterketa ere egin dute, asko edo gutxi ote diren ebatzi nahian. Ezaguna da boto-emaile horiek eskuineko eskuindarrenak, faxista modernoak edota noraezean dabiltzan desengainatuak ote diren zehazteko asmoz, hamaika hausnarketa kualitatibo lausotuak plazaratu direla. Ezaguna da gainontzeko alderdi guztiek ez dutela gaitzetsi Vox-ekin paktua egitearen komenentzia. Ezaguna da boterea eskuetan izatearen grinak edozein langa gainditzeko gai egiten dituela egungo politikariak.\nKlima-aldaketaren adierazle berria dugu Andaluziako “herriaren ahotsa”. Eta, klima-aldaketaren eraginez ate joka dugun etorkizuna iluna da. Uholdeak, lehorteak, sasoiz kanpoko urakanak eta bestelako muturreko gertakariak baititu ezaugarri klima-aldaketak. “Vox pópuli” da mundua pikutara doala. Hala ere, badira ukatu ere egiten dutenak.\nGertatzen ari dena ukatzea ez da doanekoa Juan Debalde. Gaurko klima politikoak muturreko gertakari beltzak dakartza zeruertzera. Prest ote gaude? Izan dadila ezetza vox populi, herriaren ahotsa, gehiengoaren iritzia.


Animalia ongizatea | Neiker\nHome Aplikazio eremuak Animalia ongizatea\nAnimalia ongizatearekin lotutako esperientzia\nIRTArekin batera, WELFAIR Ziurtagiri Eskema garatu dugu, osorik protokolo zientifiko egiaztatuetan oinarrituta dagoen munduko bakarra\nGizarte moduan heldutasuna lortzen goazen heinean, animali ongizateak bigarren mailako kezka izateari utzi dio, eta elementu esanguratsu bihurtu da. Horregatik, animali jatorriko elikagaien ekoizpenari lotutako enpresa nagusiak hasiak dira arlo horretan ziurtagiria lortzeko zereginean aurrera egiten, gero eta kontsumitzaile gehiago daudelako kontzientziatuta arazo horrekin, eta animalien ongizatea balioesten dutelako erosketak arduraz hautatzeko garaian.\nPremia horri aurre egiteko, NEIKERek AWIN proiektuan parte hartu zuen, helburua izanik animalien ongizatearen adierazleak garatzea, integratzea eta zabalkundea egitea, horien artean minarena, garrantzi komertzialeko espezieetan, arreta berezia jarriz hausnarkari txikiei, ekidoei eta indioilarrei. Ikerketa proiektuaren bitartez, protokolo ez inbaditzaileak garatzen dira animalien ongizatea ebaluatzeko.\nAnimali ongizatearen protokoloa ardietan\nAnimali ongizatearen protokoloa indioilarretan\nOrain dela urte batzuetatik hona, IRTA eta NEIKEReko talde zientifikoak esperientziak eta ezagutzak partekatzen ari dira animali ongizatearen inguruan. NEIKER eta IRTAko ikerketa taldeek protokoloak garatu zituzten animali ongizatea ebaluatzeko, Europako bi ikerketa proiekturen esparruan, horietako bakoitzak espezie desberdinak hartzen zituelarik. NEIKERek aipatu AWIN proiektua landu zuen, eta IRTAk, berriz, Welfare Quality proiektuan, protokoloak sortzen behientzat (esnea eta haragia), txerrientzat eta hegaztientzat (broilers eta arrautzarakoak) . Bi proiektuek (Welfare Quality eta AWIN) Animalia Ongizateko printzipio berberak zituzten oinarrian, hau da, bost askatasunak (Brambell, 1965).\nEzagutza horretatik abiatuta, NEIKER eta IRTA lankidetzan aritu dira WELFAIR Ziurtagiri Eskema sortzeko, osorik protokolo zientifiko kontrastatuetan oinarrituta dagoen munduko bakarra.\nEsperientzia eta ezagutza handia dugu animalien ongizateari buruz\nHegazti-ustiategietako ongizatea neurtzeko lehen aplikazio mugikorra\n28 urria, 2019 in Animalia ongizatea


FICOBA - Blog: Bioterra 2012, inoiz baino berdeagoa\nBioterrak 125 erakusketari zuzenak bilduko ditu, 117 standetan, eta 50 jarduera eskainiko ditu\nErabat ekologikoak diren produktu eta zerbitzuen erakusgune honek hazten jarraitzen du\nBioterrak Erakustazokako hiru pabiloiak beteko ditu\nAzoka ekainaren 1etik 3ra izango da Ficoban.\nBioterrarekin batera, II. Naturopatia Kongresua egingo da\nDatorren ostiralean, ekainaren 1ean, berriz ere ateak irekiko ditu Ficoban Produktu Ekologikoen, Bioeraikuntzaren, Energia Berriztagarrien eta Kontsumo Arduratsuaren Bioterrra Azokaren beste edizio batek. Beste behin ere erakusketariak gehitzen jarraitzen du azokak. Aurten, 125ra igo da zifra eta haien artean, Euskal Herriko eta Nafarroako produktu ekologikoen banatzaile nagusiak ordezkatuta egongo dira.\nAzpimarratzeko beste datu bat da gero eta erakusketari gehiago datorrela azokara Bioterra Gunea osatzen duten erabat ekologiko gisa egiaztatutako produktuekin eta zerbitzuekin. Aurten, Ficobako 2 pabiloia, hara joan ohi baitira erakusketari horiek, txiki geratu da, eta horregatik lekualdatu da 3 pabiloira, Ficobako handienera.\nBioterra Guneaz gainera, non nekazaritza ekologikoko elikagaiak, nekazaritza ekologikorako produktuak eta osagarriak, kosmetika, ehungintza eta kudeaketa ekologikoaren ekimenak erakusten diren, azokak gaikako beste bi eremu handi dauzka. Naturall Guneak inguruarekiko ardurazko eta errespetuzko ikuspegia duten osasunarekin eta ongizatearekin zerikusia duten sektore guztiak biltzen ditu. Bestalde, Geobat Gunean, zeina bioeraikuntzaren eta energia berriztagarrien gunea den, eraikuntza osasungarria eta ingurumena errespetatzen duena gauzatzeko irtenbide profesionalak, kontsumoa murrizten duten eta energia naturalak aprobetxatzen dituzten energi instalazioak eta ekonomia berdearen sektorean lan egiten duten profesionalak eta enpresak aurkitu ahal izango dira.\nHiru gune horiek batuta, Bioterrak aukera ematen du publiko zabalari kontsumo iraunkorragoa eta inguruarekiko begirune handiagokoa bultzatzea ahalbidetzen duten bizimodu-alternatibak, produktuak eta zerbitzuak erakusteko. Helburu hori sendotzeko, jarduera paraleloen programa zabal bat dago, helburu bikoitza duena, ludikoa eta dibulgatzailea, horrela erakuseremua osatuz. 50 proposamenetik gora aurkituko ditu aurten etortzen den bisitariak; horrela, bada, programa askotarikoa izango da: hitzaldiak, mahai-inguruak, proiekzioak, tailerrak, ikastaroak eta erakustaldiak.\nFicobako edozein gunetan garatuko dira dibulgaziozko jarduerak. Haietako batzuk, gainera, aldi berean, bisitariak gehien interesatzen zaizkion jarduerak aukera ditzan.\nHitzaldien atalean, gai-aukera oso zabala da. Zaharkitzapen programatua izenekoaren historia sekretua ezagutuko dugu, dokumental baten bidez; honelako gaiak landuko dira: arkitekturako ziurtagiri ekologikoak, elikagai ekologikoen bermea Euskal Herrian, kontsumo arduratsuaren oraina eta geroa, Gipuzkoan ekonomia berdea posible ote den, klima nondik datorren eta nora doan, ea alternatibarik daukan planetaren iraunkortasun ezak, zer harreman dagoen ingurumenaren babesaren eta aktibismoaren artean; gure balkoia laboratzeko leku egokia bihurtzen ikasiko dugu, eta nola lortu zero xahubidea elikagaiak gure inguruan behar dituztenei hel dakizkien.\nNaturall eta Geobat, berezko jarduerak dituzten bi gune\nNaturall gunean, azokako hiru egunetan, doako Shiatsu erakustaldiak egingo dira, eta Tai Chi eta Chi Kun tailerrak ere bai; azken bi horietan, aurretik izena eman behar da. (677 934 352)\nBestalde, Geobat gunean, erakustaldiak izango dira: geobiologiakoak eta eguzki-plaka termikoen funtzionamendua eta energi produkzioa, hustuketazko erregulazio eta segurtasun sistemen bidez. Gainera, UPV-EHUren eguzki-arkitekturako Ekihouse proiektua erakutsiko da.\nBioterra eta haurrak\nBioterrako bisitari asko familian etortzen dira. Bisita gehiago aprobetxa dezaten eta, aldi berean, txikienak praktika iraunkorretan sar daitezen, tailerrak antolatu dira garapen iraunkorrean kontzientziatzeko; honako ordutegi honetan: larunbatean eta igandean, 11:00etatik 14:00etara eta 17:00etatik 20:00etara. Gainera, Turismo Gipuzkoaren oka-joko erraldoia edukiko dute aukeran.\nBioterra egiten den egunetan, Gipuzkoako elikagaien bankuak elikagaiak jasoko ditu, ekologikoak izan edo ez. Eskatzen diren elikagaiak: arroza, pasta, lentejak, garbantzuak, babarrunak, olioa eta azukrea.\nIndustria, Berrikuntza, Merkataritza eta Turismo Sailak, Energiaren Euskal Erakundearen bidez, jardunaldi bat antolatu du, Bioterraren markoan, bizikleta eta hiri-mugikortasunari buruz, helburutzat hartuta ohizko garraiobideen alternatibak erakustea eta gidatzerakoan energi kontsumoa murriztea. Jardunaldia osatzeko, gidaritza merkeko ikastaroak izango dira azokak irauten duen bitartean, EEEren eskutik.\nBioterra garraioaren ikuspuntutik bizimodu ekologikoaren oinarriak praktikara eramateko aprobetxatu nahi dutenentzat, bi proposamen eskaintzen ditu Bioterrak: alde batetik, Eusko Tren erabiltzea, erakustazokatik 50 metrora geltokia baitu, edo azokara bizikletaz etorri eta erakustazokaren sarrerako bizikleta-parkinean dohainik aparkatzea.\nBioterraren IX. edizioak ekainaren 1ean (ostirala) irekiko ditu ateak ekainaren 3ra arte (igandea). Inaugurazio ofiziala ostiralean izango da, 12:00etan. Arrantzako eta Elikagai Industrietako sailburuorde Jon Azkue izango da ekitaldi burua. Azokak etenik gabeko ordutegia izango du 10:00etatik 20:00etara. Sarrerak 3 euro balioko du, eta 12 urtez beherakoentzat doan izango da. Profesionalak doan sartu ahal izango dira azokan.\nLarunbatean, ekainaren 2an, Bioterrarekin aldi berean, Naturopatia Lanbidearen Euskal Herriko II. Kongresua egingo da. Hitzordu horren helburua da naturopatiaren lanbidea eta naturopatiako zerbitzuak bultzatzea Euskal Herrian.\nPublicado por Ander Sarratea en 8:45


Ebolaz - - Goiena.eus\nJulen Abasolo 2014-10-22 00:00\nHemen be, gripe urtiek lagun asko eruen ei euien, famelixa osuek be bai, eta, auzo askotan, 30 lagunetik gora.\nBururaketan jat, Sierra Leona aldien bizi dauena holako zerbait izengo dala. Medikuangana aillegau ez dienen hillotzak, iretargirako lazkotxe jantzi horreikin, etxietan bille eta bertatik ataraten ikustiek ondoeza ekarten dust.\nHolako gaixotasunak billurre be emuten dau, eta, politikuek gai horren gaiñien berba egitten ikustiek, ikerie. Beti zuzentasunaren jabe, bestiek txarto eginddakue garbi, eta norbera estropezu baten.\nEbolak jotako haxe, ez ei zan Madrillera ekarri biher, han bertan kasu egin biher ei jakon; gatxa zabalketako arriskue gehittu baiño ez ei da egin. Ekarri zanien, barrez, nik goguen dauketen eztabaida bakarra gastu horrein jabe nor egingo ete zan da.\nOtsuei belarrixek bertan ikusi jakonien, konturatu ga hau ez dala hegaztixen gripe dontsue, eta zorixoneko protokoluek arrazoittute dazela.\nPentsetan dot personok nor bere eskarmentuaz ikesten dogula gehixen, eta hola izeten jarraittuko dauela. Baiña, gaur egun, batak bestien barri jakitteko daukogun erreztasune bestien eskarmentuaz balixo izeteko erabili biherko geukela uste dot. Eta gaixotasun honen inguruen, iñun eukittenan, Afrika aldien daukiela esango nauke.


Zonbiak, abertzaleak, jakobinoak | Kultura | Berria\nJoxe Azurmendiri buruzko kongresua\nEduardo Apodaka, Egoitz Urrutikoetxea eta Xabier Barandiaran 'Kultura, Nazioa, Estatua' ardatzen inguruan aritu dira, bakoitza ertz batetik, Joxe Azurmendiren pentsamenduari eskainitako kongresuan\nEzker-eskuin, Eduardo Apodaka, Egoitz Urrutikoetxea eta Xabier Barandiaran, atzo, Donostian. ANDONI CANELLADA/ FOKU Tamaina handiagoan ikusi\nKultura, nazioa, estatua. Joxe Azurmendiren pentsamenduan zutabe sendoak hirurak. Bi saiotan heldu zieten horiei Azurmendiren gaineko kongresuaren bigarren egunean, atzo, eta hiru hizlari batu ziren lehen saioan: Eduardo Apodaka, Xabier Barandiaran eta Egoitz Urrutikoetxea. Jule Goikoetxea ere parte hartzekoa zen, baina, gaixorik zela eta, ez zuen azaltzerik izan azkenean.\nApodaka hasi zen, amua botaz izenburuarekin: Mamu, momia eta zonbiak. Bizi osteko biziak. Azurmendiren Volksgeist. Herri gogoa (2007) liburua hartu zuen abiapuntutzat, eta Euskal Herria, «euskal zera», irudikatzeko erabili diren figurazio batzuk aztertu zituen. Lau, zehazki: agonia, mamua, momia eta zonbia. Lehena Azurmendiren hitzetan topatu zuen: «Guk euskal kulturaren agoniaren sentimendua genuen». Apodakaren arabera, Euskal Herriaz kontu emateko metafora handia izan da luzez agoniarena. Gogora ekarri zuen, ordea, agonia hitzaren erroak gordetzen duen borrokaren zentzua: «Agonia bizirauteko borroka da». Irudi aldaketa 1960ko urteetan etorri zen, existentzialismoarekin. «Herri etnikoari herri politikoak eman behar zion biziraupena». Bestela esanda: «Biziraupena estatuaren inguruan ardaztu zen».\nEta galdera Apodakak: «Estatu proiektuak bukatu al zuen herri etnikoaren agonia?». Postmodernismoa heldu zen, eta, harekin, jarreretan eta figurazioetan aldaketa berri bat: mamua agertu zen. Autore askok baliatu zuten terminoa, tartean Mitxelko Urangak, Espektroak (2012) liburuan. «Nolabait herri etnikoaren heriotzaz ari dira. Herri euskaldunaz. Galdu da, eta geratu gara mamuarekin. Mamua beti da izaki erdi bizia erdi hila. Memoriaren babesleku bat, izandakoaren irudi bat».\nEta, biraketarekin, galdera berriak Apodakak: «Herri euskaldunaren heriotza gertatu egin zen, ala besterik gabe erresistentziatik onarpenera pasatu zen? Modernitateko agoniatik pasatu ginen ironia postmodernora? Edo XX. mendeko immaterialtasuna izan zen?».\nMamuaren figura Marxekin ere lotu zuen Apodakak. Marxek esan zuen kapitalismoarekin dena merkantzia izango zela, bizitzaren balioa desagertu arte. «Bizitzaren balioaren momifikazioa» deitu zion Apodakak, eta hor aurkeztu zuen hurrengo figura: momia. «Gure bizi arruntean daude. Hilda dagoen gorpu bat da; bizi balioaren izozte batekin identifika dezakegu. Momifikaturik dauzkagu bizi balioak, momifikaturik herri izpirituak». Eta, aro berrian, galdera berriak: «Nolakoak dira euskal momiak, eta zer balio dute metafora moduan oasi autonomiko neoliberal honetan? Zer da, azken finean, ikuskizun huts bihurtu zaigun euskal kultura?».\nXX. mendearen bukaera astindu zuen paradigma aldaketa bat ere nabarmendu zuen: «Masak izan dira XX. mendearen motorra, politikaren muina. Masa horietatik alderdi eta abangoardiek estatu berriak sortu zituzten. Baina masa horiek desegin ziren. Masen disoluzioari buruz hitz egiten hasi zen». Eta halakoak ei dira gaurko masak ere Apodakarentzat; «gaseosoak», antolatzeko ez gaiak. Irudi batera eramanda: zonbiak. «Masa horiek mehatxutzat hartzen dira; irrazionalak dira. Migrazioarekin lotzen dira. Guk noraezarekin lotu ahal ditugu, herria sortzeko ditugun arazoekin».\nBeste agonia bat ageri da hor ikerlariarentzat: iraganeko masa «solidoekiko» nostalgia. «Eta ezin bada? Nola sortu herri bat?». Bada, ixteko, galdera gehiago Apodakak: «Nola artikulatu eta komunikatu masa? Nola kon-figuratu Euskal Herria? Nola sortu etnikotasun eta abertzaletasun berria?». Irudikatze lanetan «etnikotasun berri baten» erronkari heldu behar zaiola uste du berak. «Jatorri berri bat non Euskal Herriko biztanle guztiok etorri berri izango garen. Hori da azken figurazioa: etorkinaren figurazioa».\nNazio eta estatuen artean\nEgungo politikagintzari eta herrigintzari buruzko bere irakurketa egin zuen Xabier Barandiaran Deustuko irakasleak. Nazio politikoaren kontzeptuan interesatuta, Azurmendik hartaz egindako bi ideia ekarri zituen gogora: kontzientzia hartzea eta egitura politikoak bereganatzea. «Hor Euskal Herriak porrot egin du XX. mendean», esan zuen, irmo. Nazio komunitateari erantzuteko, abertzaletasunaren barruan, trantsizio politikoan bi bide marraztu zirela azaldu zuen, eta biek eman dutela emateko zutena: «Abertzaletasun historikoaren eta ezker abertzalearen estrategiak, 40 urte geroago, agortu egin dira». Demokrazia liberalaren krisiak eta globalizazioak eragina izan dute horretan Barandiaranentzat. «Desaktibatu egin du bi horiek legitimatzen zituen oinarri sozialak».\nArgi esan zuen Euskal Herriak «nazio identitatearen krisia» bizi duela, eta bere ustez «herri paradigma konpartitu bat» behar dela orain. Batik bat, tesi bat defendatu zuen: «Orain ez dugu indarrik egitura politikorik sortzeko. Herri batek bere iraupena ziurtatuko badu, botere maila bat beharrezko da, baina botere hori ez da bakarrik sortzen egitura politikotik; herriak berak bere prozesu propioak sortu behar ditu».\nUrrutikoetxeak hartu zuen ondotik hitza. Iraganaz mintzatu zen, oraina argitzen laguntzen duelakoan. Zehatzago, Frantziako Iraultzaz eta orduan finkatutako eskemen itzal luzeaz. «Estatu-nazioen neurrira egin den joko-zelai dialektikoan, estaturik gabeko nazioei balio kulturala onetsi zaigu, baina balio politikoa erabat ukatu». Perry Anderson ekarriz, esan zuen nazioa ez dela soilik iragan komun batean oinarritzen; baita elkarrekin bizitzea erabaki dutenek irudikatutakoan ere.\nUrrutikoetxea Paueko eta Aturrialdeko Unibertsitatean ari da ikertzen, ondorengo galderaren inguruan: «Nola eraiki den estatuaren eta nazioaren arteko lotura bereizezintzat dugun hori». Frantziako Iraultzara jo du horretarako, iturburura. «Frantziako estatu-nazioaren mitoaren genesiak argira ekartzen dizkigu egungo errealitatearen justifikazioak», adierazi zuen. Iraultza hura hizkuntza batasunarekin lotzen bada ere, «jakobinismo linguistikoarekin», garai batean iraultzaren proiektua eta hizkuntza aniztasuna bateragarriak izan zirela azaldu zuen. «Historia ofizialak esku zarta batez ezabatu du hori».\nHorregatik, Urrutikoetxeari iruditzen zaio iraultzaren «laborategiak giltzak» dituela gaurko eztabaidagaiei erantzuteko. «Ipar Euskal Herrian aldiro azaltzen den erreferentzia da, baina bilakaera oztopatzeko. Horregatik da garrantzitsua garai hartara gerturatzea». Baina berrirakurriz.


Arriaga Antzokiak 'Hiru Emakume' lana ekoiztu eta eszenaratuko du. Deia, Noticias de Bizkaia\nOstiraletik (martxoaren 16a)- Igandera (18)\nArriaga Antzokiak 'Hiru Emakume' lana ekoiztu eta eszenaratuko du\nYlenia Bagliettok, Ane Pikazak eta Ainhoa Etxebarriak antzezten dute Arriaga Antzokiaren ekoizpen propio berria, amatasunari aurre egiteko hiru modu desberdin erakusten dituen hiru ahotseko antzerki poema\nDEIA.COM - 2018(e)ko martxoaren 9a, ostirala - 12:21etan eguneratua\nArtistak eta zuzendaria\nArriaga Antzokiak 'Hiru emakume' euskarazko antzerki-lana jasoko du ostegunean, martxoaren 15ean. Gaztelaniazko bertsioa, ostiraletik, martxoaren 16a, igandera, 18a eskainiko da.\nBILBAO. Oso egun gutxi falta dira Arriaga Antzokiak denboraldi honetan bultzatuko duen proiektu garrantzitsuenetako baten erabateko estreinaldirako, euskaraz eta gaztelaniaz: Hiru emakume - Tres mujeres, Mireia Gabilondok zuzenduta, Sylvia Plath idazle eta poeta estatubatuarrak, 1962an, hil baino urtebete lehenago, BBC katean ozen irakurria izateko egin zuen poema feminista askatasunez berreskuratzen duen antzezlana. Antzezlana oso gutxitan ikusi ahal izan da gaztelaniaz, eta euskaraz eszenaratuko den lehenengo aldia izango da.\nArriaga Antzokiaren ekoizpen berria, hiru ahotseko antzerki poema zirraragarria da, Ylenia Baglietto, Ane Pikaza eta Ainhoa Etxebarria antzezleek antzeztua, Ane Lópezek jotzen duen kontrabaxuaren soinuek eta Maria Berasarteren kantu ederrek lagunduta. Antzezlanaren gai nagusia amatasuna da, eta antzezle bakoitzaren ahotsak amatasun hori bizitzeko modu bat adierazten du. Emakume batek ama izatean zentratzen du bere egitekoa, besteak sufritu egiten du ama ezin izateagatik, eta bestea, hala nahi ez ez duen arren, ama da. Hiru antzezleek, Sylvia Plath egilearen lekukoa jasoz, ahotsa eta antzezpena ematen diete haren hitzei lan berri honetan. Euskaraz (Hiru emakume, ostegunean, martxoaren 15ean, Loraldia jaialdiko programazioaren barruan) eta gaztelaniaz (Tres mujeres, martxoaren 16tik 18ra) ikusi ahal izango dugu. Emanaldi guztiak 20:00etan hasiko dira, 19:00etan hasiko den igandekoa izan ezik.\nArriaga Antzokiaren ekoizpen lan honetan inplikatutako talde osoaren kalitatea goi mailakoa da. Mireia Gabilondo zuzendariak ospe handia du, arte eszenikoen munduan duen ibilbide luzeari esker;Ylenia Baglietto, Ane Pikaza eta Ainhoa Etxebarria, Euskadiko antzezpen munduko errealitate gazteak dira;Maria Berasarte lehen mailako abeslaria da, eta Ane López, datozen urteetan zer esan ugari emango duen kontrabaxu jolea da. Eta hori gutxi balitz, Hiru emakume – Tres mujeres antzezlana sortzeko orduan euskal kulturako figura garrantzitsuek hartu dute parte, eszenografiaz arduratu den Fernando Bernues, musika aholkularia izan den Iñaki Salvador edo antzezlana euskarara egokitu duen Harkaitz Cano, besteak beste.\nHiru emakume lanean azpimarratu beharreko beste alderdi batzuk Xabier Lozanoren argiztapen zaindua eta David Bernuesen ikus-entzunezkoak dira. Aipatzekoa da, baita ere, Ana Turrillasek jantziekin egiten duen lana.\nEuskarazko emanaldiaren aurreko hitzaldia\nMartxoaren 15ean euskaraz eskainiko den emanaldia baino ordu erdi lehenago, 19:30etan, Zenbat Gara Elkarteko Xabier Monasteriok antzezlanarekin erlazionatutako hitzaldi-solasaldia eskainiko du. Arriaga Antzokiko foyerrean izango da, eta 20 minutu inguruko iraupena izango du, ondoren agertokian ikusi ahal izango denaren aperitibo gisa.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Industria-robotika (Modulua)" topic_facet:"Instalazio elektrikoak eta automatismoak (Modulua)" genre_facet:"Curriculumeko baliabideak" author_facet:"Inasmet"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Instalazio elektrikoak eta automatismoak (Modulua) Generoa / Forma: Curriculumeko baliabideak Egilea: Inasmet\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Maskara jantzita, badaezpada | Gizartea | Berria\nEmakume bat maskara jantzita, atzo, Barakaldon. MARISOL RAMIREZ / FOKU Tamaina handiagoan ikusi\nEusko Jaurlaritzaren neurri berriak indarrean sartu eta hurrengo egunean, Barakaldoko erdigunean (Bizkaia) dabiltzan herritar ia guztiek daramate maskara. Baina zaila da jakitea hori Jaurlaritzaren aginduaren ondorio den ala ez; aire zabalean musukoa derrigor eramateko beharra bertan behera utzi zutenean ere, asko izan ziren maskarari eutsi ziotenak, inertziaz, ohituraz edo horrela babestuago sentitzen zirelako.\nPatxi Fernandezek, adibidez, maskara darama, baina Jaurlaritzak neurri berriak ezarri zituenik ere ez zekien: «Orain berriro derrigorrezkoa da maskara eramatea? Ez nekien ezer. Hainbeste neurri eta hainbeste aldaketarekin, ni neu behintzat galdu samar nago aspalditik».\nDioenez, «erosoago» delako eramaten du maskara: «Etxetik ateratzen banaiz, igogailuan maskara jantzita eraman behar dut; gero, kalean, ken dezaket, baina taberna batera sartzean edo norbaitekin hizketan gelditu eta berriro jantzi behar badut... Etengabe kendu eta jarri ibili beharrean, nahiago dut beti jantzita eramatea eta kito».\nJabi Martinezek badu Arabako, Bizkaiko eta Gipuzkoako Labi Babes Zibileko Planaren aholku batzordeak emandako aginduen berri, baina uste du «nahasia» dela egoera: «Ikusten dut jendeak ez daukala batere argi zelan egin behar duen, maskara eraman behar duen ala ez duen eraman behar. Lehengo egunean ipini zituzten neurriak berriak zirela agertu da hedabideetan, baina badirudi, maskarari dagokionez behintzat, neurri horiek aldez aurretik ezarrita zeuzkala jada Espainiako Gobernuak».\nJende gutxi kalean\nBeste urte batzuetan, Barakaldoko Arteagabeitia auzoa borborka egon da egun hauetan. Galiziar jatorriko herritar ugari han bizi dira, eta han dago Centro Galego izenekoa ere, munduko zaharrena Montevideokoaren ondoren 1901ean sortu zuten. Dia da Patria Galega edo Galiziako egun nazionalaren bezpera izaki, festa giroa nagusi izan da iragan urteetan. Aurten, berriz, jende gutxi dabil kalean, eta ez dago musikarik edo ospakizunik, taberna batzuek iluntzerako queimada iragarri duten arren.\nJosune Canok ez darama maskararik, kafe bat hartzen ari delako. Amaitutakoan jantziko duela esan du, baina aitortu du ez duela beharrik ikusten: «Hemen behintzat, ez dago jende pilaketarik. Kontu pixka batekin ibilita, 1,5 metroko aldeari eustea ez da zaila. Nik uste dut neurria apur bat absurdoa dela».


Fargues-sur-Ourbise - Wikipedia, entziklopedia askea.\nCanton of Damazan (en)\n44° 14′ 23″ N, 0° 09′ 18″ E / 44.2397°N,0.155°E / 44.2397; 0.155Koordenatuak: 44° 14′ 23″ N, 0° 09′ 18″ E / 44.2397°N,0.155°E / 44.2397; 0.155\nAmbrus, Anzex, Boussès, Caubeyres, Durance, Houeillès, Pompiey, Pompogne eta La Réunion\n178 (%51.7) 166 (%48.3)\nFargues-sur-Ourbise (frantsesez eta ofizialki: Fargues-sur-Ourbise) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 359 biztanle zituen.\n2007an Fargues-sur-Ourbise udalerrian erroldatutako biztanleak 359 ziren. Familiak 152 ziren, horien artean 43 pertsona bakarrekoak ziren (16 bakarrik bizi ziren gizonak eta 27 bakarrik bizi ziren emakumeak), 66 seme-alabarik gabeko familiak ziren, 39 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 211 etxebizitza zeuden, 156 familiaren etxebizitza nagusia ziren, 44 bigarren erresidentzia ziren eta 10 hutsik zeuden. 205 etxeak ziren eta 4 apartamentuak ziren. 156 etxebizitza nagusietatik 116 bere jabearen bizilekua ziren, 34 alokairuan okupaturik zeuden eta 6 doan lagata zeuden; 1ek gela bat zuen, 6 etxek bi zituzten, 26 etxek hiru zituzten, 56 etxek lau zituzten eta 67 etxek bost zituzten. 129 etxek euren parking plaza propioa zuten azpian. 59 etxetan ibilgailu bat zegoen eta 83 etxetan bat baino gehiago zituzten.\nFargues-sur-Ourbise udalerriko biztanleria-piramidea 2009an .\n2007an lan egiteko adina zuten pertsonak 215 ziren, horien artean 144 aktiboak ziren eta 71 inaktiboak ziren. 144 pertsona aktiboetatik 129 lanean zeuden (63 gizon eta 66 emakume) eta 15 langabezian zeuden (10 gizon eta 5 emakume). 71 pertsona inaktiboetatik 33 erretiraturik zeuden, 12 ikasten zeuden eta 26 "bestelako inaktibo" gisa sailkaturik zeuden.\n2009an Fargues-sur-Ourbise udalerrian 155 unitate fiskal zeuden, 354 pertsonek osaturik. Pertsona bakoitzeko diru-sarrera fiskalaren mediana urteko 17.387,5 euro zen.\n2007an zeuden 13 komertzioetatik, 4 eraikuntza enpresak ziren, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 igeltseroa zen, 2 iturginak, 1 ile apaindegia, 1 jatetxe eta 1 higiezinen agentzia.\n2000. urtean Fargues-sur-Ourbise udalerrian 11 nekazaritza-ustiategi zeuden, 165 hektarea erabiltzen.\nCaubeyres (4,4 km)\nAnzex (5,0 km)\nPompiey (7,9 km)\nPompogne (8,3 km)\nVillefranche-du-Queyran (8,5 km)\nSaint-Léon (9,1 km)\nSaint-Pierre-de-Buzet (9,6 km)\nCasteljaloux (10,0 km)\nBNF: 15261174h (data)


Esther Arizmendi - Wikipedia, entziklopedia askea.\nMaria Esther Arizmendi Gutiérrez\nMadril, 1956ko martxoaren 14a\nMadril, 2017ko azaroaren 19a (61 urte)\nabokatua, legelaria eta funtzionarioa\nMaría Esther Arizmendi Gutiérrez (Donostia, Gipuzkoa, 1956ko martxoaren 14a – Madril, Espainia, 2017ko azaroaren 19a) abokatua eta legelaria zen. Ustelkeriaren aurkako Espainiako Gobernuaren Gardentasun eta Gobernu Onaren Kontseiluko lehen lehendakaria izan zen.\n1973an Zuzenbideko ikasketak hasi zituen Madrilgo Complutense Unibertsitatean eta 1978an lizentziatu zen. 1981an Administrazio Orokorreko teknikari eta Tokiko Administrazioko goi-teknikari tituluak lortu zituen oposizio bidez. 1982an, oposizioz orobat, Estatuko Administrazio Zibileko goi-teknikari kargua erdietsi zuen.\n2014ko azaroaren 12an, Espainiako Gobernuak ustelkeriaren aurka egiteko sortutako Gardentasun eta Gobernu Onaren Kontseilua izeneko erakundeko lehendakari izendatu zuten Arizmendi.\nMadrilen hil zen, 2017ko azaroaren 19an.\n↑ (Gaztelaniaz) «Esther Arizmendi: “La ley de Transparencia ayuda a frenar la corrupción”» ABC 2015eko ekainaren 21a . Noiz kontsultatua: 2017ko azaroaren 20an.\nMultimedia: Esther Arizmendi


2017ko Aste Nagusia: Hauek dira aurtengo sei kartel finalistak | Herriak eta hiriak | EITB\n2017ko Aste Nagusia iragartzeko sei kartel finalistak aukeratu dituzte\nEkainaren 19tik 23ra bitartean herritarrek kartel irabazlea aukeratu ahal izango dute. Aurtengo jaiak abuztuaren 19tik 27ra bitartean izango dira.\nHauek dira aurtengo sei kartel finalistak\n'Priscilla, Reina del desierto' musikala Bilbora helduko da, Aste Nagusian\n'Dirty Dancing' musikalak filmaren magia ekarriko du Bilbora, Aste Nagusian\nBilboko 2017ko Aste Nagusia iragartzeko sei kartel finalistak aurkeztu ditu ostiral honetan Bilboko Udalak. Aurtengo jaiak abuztuaren 19tik 27ra bitartean izango dira, eta herritarrek kartel irabazlea aukeratu ahal izango dute.\n2017ko Aste Nagusiko kartela aukeratzeko sei hautagaiak hauek dira: Mari eta Bali, Danon artean altxa dezagun marijaia!, Chupa txupi prego, Bilboko taupadak kaleetan ozen, Todos distintos. Todos iguales eta Gaupasa!. Botoa ekainaren 19tik 23ra bitartean eman ahal izango da.\nBotoa emateko aukera desberdinak egongo dira. Alde batetik, Bilboko Udalaren webgunearen bidez gustukoen duen kartela aukeratu ahal izango du bakoitzak. Bozketa horrek azken erabakiaren % 66ko balioa izango du.\nKartel finalistak Euskal Museoan egongo dira erakusgai ekainaren 23ra arte, eta lekura hurbiltzen diren pertsona guztiek botoa zuzenean emateko aukera izango dute. Halaber, hedabide laguntzaileen bidez eman daiteke botoa, tartean EiTB.\nEpaimahai espezializatuaren irizpenak, berriz, % 33ko balioa izango du azken emaitzan. Kide gehienak diseinuaren arloko profesionalak dira: Jokin Aspuru, Getxophoto-ko zuzendaria eta komisarioa; David Abajo, diseinatzaile grafikoa; Leire Fernández, EHUko Arte Ederretako Fakultateko irakaslea; Diego Rey, Adtonic-eko zuzendaria eta Higinia Garay, diseinatzaile grafikoa.\nGainera, Bilboko Udaleko Asier Abaunza eta Samir Lahdou zinegotziak, Bilboko Konpartsak-eko ordezkari bat eta Itziar Urtasun Jaietako Batzordeko presidentea epaimahaiko kideak dira.\nGuztira 160 kartel aurkeztu dira lehiaketara, iaz baino % 29 gehiago. Kartelak Bilbotik eta beste hainbat lekutatik aurkeztu dituzte, eta irabazleak 3.000 euroko sariaz gain Bilbo ordezkatuko du jaietan.\nHauek dira aurtengo sei kartel finalistak:\n5.- Todos distintos. Todos iguales (Denak desberdinak. Denak berdinak)


«Guztia lurrundu aurretik, likido zenaren lekukotasuna jaso nahi izan dut» | Hitzen uberan\n← Amaia Astobizari elkarrizketa Irakurrieranen\n“Andrezaharraren manifestua” emanaldia Iruñean eta Oiartzunen →\nBien artean, hiru urte eta posizioari dagokionez, hankaz gora edo buruz behera. Betiere, deserosoa. Baina hau izaera kontua da. Kar-kar. «Literatura likidoa» narrazioan azaltzen diren miseria batzuk ditut: fantasiarako joera bortitza, surrealismo zaletasuna, gezurretan ahalduntzea, egiturekiko fetitxismoak….berun baten falta, azken finean. Gorputzaz idazten dudala esatea gustatuko litzaidake baina gezurra esango nizuke. Beharbada, azken liburu honetan, horixe izan da deskubritu dudana; uste baino kirurgikoagoa eta hotzagoa naizela. Gustatzen zaidala ihes egitea. Ertzetan mantentzea. Likidoetan bustitzen ez den polidazle sigi-sagatsua izatea. Gustatu zait ipuin guztietan, eta batean ere ez, egotea. Beharbada, horixe da gogokoen dudan posizioa.\n«Urezkoak ginen. Etortzear ziren garai likidoen aldean, benetakoak». Esaldi honek liburuaren esentzia jasotzen du. Gure txikitako ur haiek, ukitu zitezkeenak (portukoa, hondartzakoa, arrainena…) eta geroagokoak, ukitu ezin ziren gizarte likidokoak batzen dituelako. Ur bi horien artean ibilitako kinta horretakoa naiz ni. Eta nire adin bueltan mugitzen dira liburuko pertsonaiak. Likido haietatik gaurkoetara egin dugun saltoak nahiko alderrai utzi gaituela uste dut. Betikotasuna zuten gauzetan hezi gintuztelako. Irauten zuenaren alde egiten genuelako. Likido berri honek, ordea, betirako zena eraman egin digu: gure lana, gure amets erromantikoak, gure ezkontza eraztunak… eta moldatu behar izan gara, bestelako uren ezaugarriak erabiltzen ikasi behar izan dugu. Orain, gauzek ez dute irauten, maitasuna likidoa da, arrainak transgenikoak eta marinelek baporetan ibili beharrean, hotz-kamioiak gidatzen dituzte.\nHorrez gain, likidotasun hau harrapatzeko ezintasunaz jabetu naiz. Nolabait, dagoeneko likidoa baino gasa den garai batean gaudelako. Orain, dena joan zaigu hodeira. Pandemian bertan ikusi dugu: eskola, medikua, aisia, gimnasioa… dena lurrundu zaigula hodeira. Maitasuna bera ere, hor dugu, Tinderrean. Horregatik, guztia lurrundu aurretik, likido zenaren lekukotasuna jaso nahi izan dut. Garai bateko fauna akuatiko postmodernoa.\nBai. Epikan baino erosoago nabil lirikan. Lehen esan bezala, uraren epikatik alde egin nahi izan dut. Moby Dick, marinel, pirata, naufragioak alde batean utzi eta uraren bestelako ezaugarriak ekarri nahi izan ditut narrazioetara: isiltasuna, baretasuna, higatzeko ahalmena, moldagarritasuna… egunerokotasunari doitzen zaizkion ezaugarriak. Egunerokotasunak ez zaituelako olatu baten antzera jipoitzen, baina pixkana higatzen zaitu. Ez du bapora berehala apurtzen baina etxeko paretak umeltzen ditu. Badauka halako ahalmen geldo bat. Eta geldiro doazen gauzak adierazteko poesia behar dut. Ez adjektibo demasak edota, adornoak. Bai, ordea, irudiak. Atmosferak. Soinuak. Hots abisalak berbek baino hobeto irudikatu dezakeelako huts sentsazioa. Edo, etxearen bakardadea hoditeriaren istilak. Ez dakit nola esan zehazki, baina horretarako behar dut poesia.\nPerspektiba ariketa bat den aldetik, testuinguru orokor bat marraztea beharrezkoa zitzaidan. Garai honetako ur handiak ere presente egon behar zuten. Hala nola mediterraneoko urezko horma, sare sozialetarantz lurruntzen ari den belaunaldi oso bat, pandemia berak errematatu duena… bizitza bera sostengatzen dituzten ur batzuk daudela agerian jarri nahi nuen. Ur batzuetatik besteetara aldea dagoela azpimarratu. Eta gero, ur txikiagoetan dzanga egin dut. Horretarako erabili ditut harreman interpertsonalak eta horrela bistaratu dut jende likidoa. Garai honek ekarri duen despertsonalizazioa zer edo zelan lantzeko, marea likidotik bereizteko, bakoitzari ur txiki bat eman diot (arrainontzi bat, lixiba balde bat, oligoelementuak, eskafandra bat…) eta likidoan hedatzen utzi ditut. Teatralizatzeko beldur barik, karikaturetan erortzeko pena gutxirekin. Nahikoa homogeneizatu gaitu garaiak eta. Honen harira, paragrafo batean biltzen dut liburuan nire asmoa: «Ohituta nago Groseko lauza hexagonaletara. Jendearen piura ere, ez zait arrotza egiten. Herriko beraneanteen antzekoa. Portu-kume ginenon oso diferentea. Hondartzako gardena eta kaiko gasolina-ura konparatzearen parekoa. Edota haien moreno urrekara eta gure ijito beltza. Orduan, garbi genuen nor zen nor. Gaur, ordea, gurutzatu naizen edonoren antzekoa naiz. Alienazioa, indefinizioa, miseria. “Jende likidoa”, idazleak dioen bezala».


Sardineroko hondartzan atxilotu zituzten - Ahotsak.eus\nSardineroko hondartzan atxilotu zituzten\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-021-007 kodeko bideoa nahi duzula aipatzea: ahotsak@ahotsak.eus\nNazionalak Puente Viesgora iritsi zirenean, atzera egin zuten berriro Santanderrera, itsasontziak beraien zain izango zirelakoan. Itsasontzirik ez zen egon, ordea, eta Sardineroko hondartzan atxilotu zituzten. Zezen-plazara eta futbol-zelaira eraman zituzten. Egun haietako gosea eta beldurra gogoratzen dituzte.\n-Lemonako burrukarik zuek ez euen ezagutu, ezta?\nA-Erletxe aldian han egon giñan. Handitxek fan nintzan ni zintturoia ikustera bialdu nindduaiñian, zela euen ikustera, jefiak.\n-Gero Laredoko gorabeherak egon ziranian, plaiakuak eta, zuek...\nA-Gu fan giñan gero “hasta Puente Viesgo”, hor gero atakerik ez geben izan Puente Viesgoko frentian behintzat eta hara aillegau ziranian, handik erretiradia emun oskuein Santanderrera, barkuak han egozela eta Santanderrera; Santanderrera fan giñan eta barkuak falta, jentia larri, pistola ametrailladoriak eta hareik artian gorde, hiru kargadorekin, eta plaian egon bihar.\nA-Bai, aurrekaldian, handikaldeko muturreraiño fanda ixa eta fusillak bota in zittuein jentiak uretara. Eta agertu ziran bizardun batzuk bertan lehen egozenak eta alto! Eta besuak jasota geldik egon bihar, beste erremedixorik ez.\n-Nora eruan zindduein?\nA-Plaza de torosera.\n-Han bertan? Santanderreko plaza de torosera.\nG-Gu kanpofubolian egon gintzuan.\nG- Beste batzuk Plaza de torosien eta halaxe.\n-Han zenbat egun?\nG,A-Egun pare bat, hiru bat-edo.\n(F)-Jan ta edan ondo egindda.\nA-Goziak, automobilla etorri zuan eta, ene! Danak harrapaittera eta gero berriz fubol kanpuan esan oskuein han espixak egozela gero han eta kontuakin berba itteko, e?\nG-Gabian zaldixak edo bota (zi)txuein han eta illun! Zaldixak trikiti-trakata, “aiba dios, hementxe garbittuko gaittuk!”\nA-Gero Plaza de torosera fan giñan eta han emun oskuein sardiña latia eta ogixa eta nik zera neukan, behian lotuta panazko frakak, eta nik ra! sartu, honekin bakarrik ez xakuat nik ezer eta... harrapo banindduzuein!... Eta atzera kolara. Eta beste bat.\nMilizianoek Tabirako San Pedrori burua moztu\nGerra garaian, Mirandan eta Sevillan\nFrontea inguruan zegoenekoa\nGerran izan zuen zortea\nPildainak eta errepublikazaleak


Beste 1.800 animalia espezie desagertzeko arriskuan Sustatu.eus - Teknologia albisteak\nBeste 1.800 animalia espezie desagertzeko arriskuan\n2018-01-23 : 10:47\nNaturaren Kontserbaziorako Nazioarteko Erakundeak (UICN) arriskuan dauden animalia eta landare espezieen zerrenda argitaratzen du urtero. Azken urtean beste 1.800 espezie gehitu dituzte "galzorian" kategoria horretara eta dagoeneko 25.800 espezie dira betirako desagertzeko dauden animalia eta landareak. UICN erakundeak aztertzen dituen espezie guztien %30 mehatxaturik daude, neurririk hartzen ez bada epe laburrean desagertzeko. 2017an zerrendara horretara gehitu dira, besteak beste, koalak, pangolinak eta itsas-zalditxoak.\n2016ko zerrendarekin alderatuta, 1.800 espezie gehiago dira galzorian daudenak. 24.000 espezietik 25.800 espeziera igaro da zerrenda gorria deritzona. Habitat galera da eragile nagusia, "eta ez bakarrik herrialde urrunetan gertatzen dena, Amazonian edo Indonesian; baita gure etxe ondoan ere. Europako intsektu hegalariak desagertzen ari dira gure zelaietatik, inolako zalapartarik gabe", adierazi dute bozeramaileek.\nHabitat galerarekin batera, pestiziden erabilera neurriz kanpokoak sekulako eragina dauka. Alemanian, adibidez, intsektu hegalarien %75 desagertu da azken 27 urteotan. Datu ikarragarria da, "eta ardura ez da bakarrik nekazariena; herritarrek ere ardurarik gabe erabiltzen dituzte intsektizidak euren etxeetan".\n2017an zerrendan gehitutako espezie nabarmen eta ezagunenak koalak eta pangolinak izan dira. Pangolina da, mundu osoan, ezkutuko ehiza eta kontrabando maila handiena pairatzen duen ugaztuna, esate baterako.\nElefanteen egoerak ere okerrera egin du nabarmen azken urteotan, antzeko arrazoiengatik eta bere egoera "dramatikoa" dela adierazi dute. 10.000 ale besterik ez dira geratzen Afrikan; %66 jaitsi da azken urteotan. Eta itsasoko zaldiak ere %30 jaitsi dira Mediterraneoan azken hamarkadan.\nHabitat galeraren adierazle handienetako bat koala da. Koalak bizi diren baso zabalak galdu dira azken 30 urteotan Australiako hainbat eskualdetan, eta koalen populazioen %80 desagertu da inguru horietan.\nAlbiste onak ere bai\nZorionez, itxaropenerako tarte txiki bat ere utzi digu azken txostenak. Besteak beste, itsas dortoka populazio batzuen egoera hobetu egin da, eta desagertzeko arrusku bizian dagoen Kaukasoko pantera subespezieak ere hobekuntza txiki bat izan du: populazioa 40 aletik 60 alera igo da, eta azken urtean 5 kume jaio dira.\nMekong ibaiko 9 izurde ere jaio dira; albiste ona 80 aleko populazio ñimiñoa duen ugaztu urtar honentzat.\nEuskara Aurrera manifestazioa, antolakuntza gazte berri batek deitua\nGoogle Translate: 24 hizkuntza gehiago, eredu berri batekin\nUEUren 50. Udako Ikastaroak prest daude\nEH Kom tekekomunikazio operadore berria\nArartekoak Erdialde-Mairagako Mankomunitateari: Euskarazko arreta berma dezala


Uberan - Euskal Idazleen Elkartea - Paseoak literaturan\nIbili. Ibili norabiderik gabe, presarik gabe. Denbora galtzen ikasi. Zeharkatu eguneroko paisaiak, haiek zeharkatzea beste helbururik gabe. Egon normalean erreparatzen ez diezun xehetasunei beha. Geratu normalean hitz egingo ez zenukeen norbaitekin hitz egitera. Nolako bazka izan daitezke paseoak literaturan?\nPaseoa. Bizimodu osasuntsuei buruzko gida gehienetan topatuko duzu ibiltzeko aholkua. Kirol posibleetan errazena, korrika egitearen atarikoa, aukera edukiz gero jarraikortasunez egin beharrekoa. Denbora hartu denbora galtzeko, buruarentzat ariketa ere izan daiteke. Bidaia epikoen kontakizunetik honantzago, literaturak ere eskaintzen du paseoen oihartzunik. Ibiltzeak, ez pentsatzean pentsatzen direnak, idatziz jaso izan dituzte idazle askok. Ibiltzea ekintza xume izateaz gain, buruko ertzak martxan jar ditzakeen seinale akaso.\nAzkenaldiko euskal literaturako paseo batzuk\nEz da soilik ibiltzea bera. Norekin ibili baizik. Non ibili baizik. Eta begiradak denboraren betaurrekoekin ikusten duena, orainaren paisaietan ehortzirik iraganekoak. Eta noski, iragan uneak, eta iraganean izan garenak. Gu orduko hauek narrazioa ematen dio titulua Garazi Arrula Ruizen azken liburuari.\n“Ahizpak aspaldian ez zion deus eskatzen, eta, goiz hartan, elkarrekin paseatzera joateko esan zion.”\nBertan bi ahizpek ibilaldi bat egingo dute elkarrekin, aspaldiko partez; haietako bat kanpoan bizi da, norabide ezberdinak hartu dituzte haien bizitzek. Baina abiatu dira, Tafallako inguruak zeharkatu dituzte.\n“Iruditu zaio ahizpak atsegin hartzen duela gidari lanean. Arin dabil, ordea, ohituta dago ibiltzera; tira, ez ibiltzera, bera hirian ere nahitaez ibiltzen baita, baina ibiltzera ateratzera dago ohituta, eta horrela dabil ahizpa: zalantzarik ez du egiten urratsetan, zirt-zart, aldeetara begiratu ere gabe -hain du ezaguna-, ez bada berari zerbait erakusteko.\nEtxebizitza garaiak eraiki dituzte, guztia dago asfaltatuta eta kaleargiak baino ez daude, inora ez daramaten bideak, etxebizitza berriak eraikiko dituztela iragartzen duten panel handiak orubeetan. Hutsik daude etxeak, paseanteak baizik ez dira han paseatzen.”\nBidaia honetan gidatuko gaitu abilki egileak, eta bidaia ustez xume honen baitan ahizpa bien barneak sentitzen duen mugimenduan, eta mugimendu ezak. Bizitzaren norabideak, eta norabide ezak:\n“Isilik daude, zain dago ahizpatxo. Pentsatu; herri batean gaude eta bakea baizik ez ote da gertatzen? Pentsatu. Zeren bakea ez da deus ez gertatzea, ala bai? Bakean egotea ez litzateke, ba, nobedadea, gure Herri santu honetan? Aspergarria da bakea. Ahizpatxok asperdura faltan du, agian. Bakea zer da ba. Asperdurari aurre egiteko, gaztetan munduko bolari begira pasatzen zituzten arratsalde euritsuak, elkarrekin nora joanen ziren, non biziko, orain hemen, gero han, Willy Fogen antzera haiek ere munduari bira emanen ziotela erabaki zuten Verne bat bazenik ere ez zekitenean. Inoiz ez zuten herria bizitokitzat hartzen hitz-aspertu haietan, eta batez ere inoiz ez zuten irudikatzen bata bestea gabe ibiliko zirela.”\nEtxeko txakurra lagun\nEtxean txakurra dutenek ondo ezagutuko dute segur aski paseatzearen mundu sinple bezain “zirraragarria”. Txakurraren beharrek hartaraturik, masaje baten modukoa suerta liteke kalera ateratzea, eta txakurraren erritmora ibiltzea: txiza, usaindu, animalia txikiagoei adi egon, behar ez direnak jan, kaka ordua baldin bada, oihu bat edo beste jaso. Beste txakurren paseatzaileak topatu, haiekin hitz egin. Txakurren paseatzaileek lortu dute eguraldiari buruzko solasaldi zurrunak ordezkatzea, txakurrei buruzkoekin. Animaliek jabeen ohiturak hartzen omen dituzte, haien antza fisikoa ere hartzeraino zenbaitetan; hori esaten da, behintzat. Akaso txakurrek ateratzen dituzte paseatzera haien jabeak, eguneroko estresaren antidoto gisa.\nOndotxo daki hori Juan Luis Zabalaren Txistu eta biok liburuko protagonistak, egilearen alter egoa denak. Txisturekiko harremanetik tiraka, harekin kalera ateratzerakoan sortu une txikien katalogo zabal batekin, imaginario oso bat sortu du egileak: “txakurrarekin paseatzera irteten den gizon bati buruzkotzat jo daitekeena, gezur handirik esan gabe”.\nFikzioa eta nolabaiteko hari narratiboa txertatuz eguneroko moduko bat denari, atalez atal kulturaz gogoeta egiten dituzten kontakizun txikietan. Ez kasualitatez, kultur munduarekiko nekeak giatzen ditu protagonistaren gomutak, lotsarik gabe eta bera iraganean izan denarekiko erronkari, ironiko, kirolzaletasuna bere interesetan erdigunera pasa izana goretsiz. Ironia, eta batez ere, autoironia, eguneroko paseo xumeei tiraka.\nLiteraturan ez dago istorio handi edo txikirik, kontatzeko abilidadeak baizik. Paseatzea izan liteke horren adibide argi bat. Txistu eta biok liburuan, detailerik txikienek sortuko dizkiote egileari ezinegon unibertsalak, edo ironia partikularrak. Kultur munduari eginiko erreferentzia etengabeez gain, literatura bera izango du sarri gomutagai. Hauxe dio momentu batean:\n“Idazle ugarik esaten du bere bizitzak ez duela aparteko interesik, eta horregatik ez dutela hartaz idazten. Ulertzekoa da hala pentsatzea eta hala adieraztea. Ez dut uste pose bat denik, edo postureoa orain esaten den moduan, eta eskertzen da apaltasuna. Baina ez zait guztiz zehatza iruditzen esaldia. Uste dut bizitza guztiak direla interesgarriak, asmatuz gero bizitza horietatik zer eta nola idatzi. Bere bizitza ez dela interesgarria esaten duen idazleak esan beharko luke, besterik gabe, ez zaiola berari pertsonalki, bere bizitza literatura egiteko interesgarri iruditzen; baina onartu beharko luke bere bizitza, beste edonorena bezala, interesgarria izan daitekeela, berez, literatura egiteko”.\nZergatik ez izan, bada, paseo bat literatura gai? Idazlearen begietara, bada gertakizun xumerik? Non datza konplexutasuna, umorea, absurdoa, ez bada begiradan bertan, ikusten den horren ulertezintasunean? Txistu eta biok liburuko protagonistak ez du bidaia luzerik egin behar gatazka guneeetara, guztiz harrigarriak eta asaldagarriak diren errealitate gordinak topatzeko:\n“Duela hamar bat urte harritu eta durduzatu egiten ginen jendea zaborrontziak arakatzen ikusiz gero; are gehiago: normaltzat jotzen genuen zeregin horretan ari zenari laguntza eskaintzea. Baina gaur egun -Espainiako hiri eta eskualde batzuetan isunak jartzen omen badizkiete ere-, gure inguruan behintzat, zabor-miatzaileak gure eguneroko paisaiaren parte dira. Haien erosketetako gurditxo zarpailak pintzelkadaka pintoreskoak izan litezke edozein margolari kostunbristaren koadroetan, ion margolari kostunbristarik gelditzen baldin bada. Niri, ordea, ezinegona eragiten didate erosketetako gurditxo horiek; tetrikoak iruditzen zaizkit, mehatxagarriak. Corman McCarthyren The road eleberriko giro iluna ekartzen didate gogora, nahiz eta badakidan kontakizun apokaliptiko horretako protagonistak supermerkatuetako gurdi bat daramala berarekin; eta ez, gure zaborrak arakatzen dituzten errumaniar jatorriko ijitoek bezala, erosketetako gurditxo bat”.\nLanerako estrategia bat\nJuan Luis Zabalak berak idatzi zuen Berrian “Libururainoko hobekuntza” artikulua. Bertan Harkaitz Cano idazlea eta bere konplizea, Gorka Arrese editorea elkarrizketatu zituen. Susako editore ezaguna izandakoak, honakoa aipatu zuen bertan:\n“Idazlearen irekitasun horrek indartu egin du editorearekiko lotura. «Ez dugu beti testuan oinarrituta hitz egiten», dio Arresek. «Batzuetan, nobela baten tramari buruz ere hitz egin izan dugu, ahoz, nik testua irakurri baino lehen». Eta solasa aise doa Canok idatzitako testuaren eta Susak argitaratuko duen liburuaren esparrutik kanpoko kontuetara ere. «Urteetako konfiantzan oinarrituta, arteaz, musikaz edo literaturaz hitz egiten dugu, zer ikusi, entzun edo irakurri dugun azkenaldian, eta gisakoak. Niri ibilian hitz egitea gustatzen zait, ibiltzeak pentsatzen laguntzen duela iruditzen zaidalako, eta paseo batzuk eginak ditugu Harkaitzek eta biok, gauza askori buruz pentsatuz eta hitz eginez».”\nIbiltzea norabiderik gabe, norabideak topa zaitzan. Utzi burua aske, hitz egin guztiaz kezkatzen zaituen horretaz izan ezik, kezkatzen zaituen horrek bere kabuz egin dezan bidea. Akaso, ibili tranpa eginez; ibili, bidea atzeraka egingo zaren ustean. Twist liburua mintzo zaigun papurren bitartez:\n— Berbaera berezia daukazu, zein da zure ogibidea?\n«Bidean papurrak uztea. Zurea, txoriek papurrekikoak ez egitea, nik uste». Pentsatu eta esaten ez diren gauzak.\n— Idazlea naiz.\n— A, sortzaile bat...\n«Sortzaile bat», esan du, nerabeen buru-ahulezia heldu baten baitan topatzen duenak bezala. «Erromantiko bat», esango balu bezala. Lehenago «gazte» ere deitu dio, berrogeiak oso paseak dituen arren.\nPaseoa protagonista Robert Walserren liburuan\nRobert Walser idazleak 1917an argitaratu zuen Der Spaziergang (Paseoa). Idazleak paseatzeko errutina hartu du, ibilbide bera egiten du aldiro, leku, egoera eta pertsonen erritual bat. Paseoa liburuan ez ohiko bidaia bilakatzen da, abentura bat kasik. “Paseatu gabe hilik nengoke”, dio egileak. Liburu honetan ere ez da falta metaliteraturarik:\n“Hiriburu eta metropolietan berdea eta zuhaitzen apaingarri leuna, larre gozoen akzio ongilea eta apaingarria, hosto leun era delikatu ugariena, eta ez azkenik loreen usain gozoa, hau guzti hau nuen nik hemen. “Hau guzti hau”, esan nion neure buruari isilean gelditzen nintzen bitartean, “idatzi egingo dut gero antzerki obra batean edo Paseoa deituko dudan fantasia moduko batean”.\nIrakurleak ordurako esku artean duena, hain zuzen ere. Beste behin ere, begirada da gakoa. Walserren liburuan bai, natura eta gauza xumeak daude presente, bidean topatzen dituen pertsonen ezkutuko konplexutasunarekin talkan:\n“Han eta hemen, lasaitasun eta geldotasun haren baitan, txori batek bere ahots alaia uzten zuen aditzen, bere ezkutaleku erakargarri eta sakratutik. Neu gelditu eta entzun egiten nuen, eta bat batean munduaren zentzuaren eta esker oneko sentsazio baten sentimendu garaiezina jabetu ziren nitaz, hari lotuta, arimatik bortizkeriaz bor-borka”.\nLiburu txikia da Paseoa, baina egilearen ahotsa ondo islatzen duena. Walserrek denbora tarte labur batez idatzi ahal izan zuen, 1904 eta 1925 urteen artean, herentziaz jasotako buru-gaixotasun batek eraso zuen arte.\n“Nire puntualitatea maisulan bat da. Eta jakina da zeinen arraroak diren maisulanak.”\nBizitzaren edertasuna, gizarteko konbentzioen zentzugabekeriarekin talkan.\nPaseoak beste arte diziplinetan\nZalantzarik gabe, ikerketa luze baterako gaia izan liteke, bere xumean, paseoa. Beste arte adierazpenetan ere topa liteke paseoen arrastorik. Urrutira jo gabe, Suitzako L’Alacran taldearen (Irungo Legaleon-T. Taldearen ondorengoa jo daitekeena) azken obran garrantzia handia dauka paseoak. La conquista de lo inútil du izenburu lanak, Werner Herzogen liburua gogora ekarriz. Obra horretan errepikatzen den leloa da, “maximo esfuerzo, minimo resultado”, eta artearen zentzuaz, denborarekin letorkeen entusiasmoaren galera dute mintzagai. Ezertarako balio ez duten gauza horien konkistan sar liteke paseoa, ibiltzea. Horregatik, emanaldia dutenetan goizez performance moduko bat eskaintzen dute, arratsaldean antzokian eskainiko duten antzezlanaren osagarri nahi duenarentzat: La deriva. Antzezlaneko aktoreek ibilaldi bat egiten dute izena ematen duten publikoaren kideekin, isilean egiten dute bidea, begirada ingurura zabalduz. Tarteka geldiune bat egiten dute, lekuan lekuan egile ezberdinen testuak irakurriz.\nPublikoa paseatzen L'Alakraneko aktoreekin, 2017ko Eztena jaialdian\nZineman ere, kamerek sarritan jarraitu izan diete paseoetako solasaldiei, dialogoetan oinarritutako eszenei mugimendua eta akzioa emanez. Aztertzeko adibide interesgarria izan liteke, kasu, Richard Linklaterren trilogia ezagunean azaltzen diren paseozko eszena ugariak: Before Sunrise (1995), Before Sunset (2004) eta Before Midnight (2013). Pelikula hauetan bikote baten bilakaera kontatzen da, hamarkada banatan grabatutako filmeekin. Ondoren egindako Boyhood ezagunean ere jokatu zuen denbora errealaren eta fikziozkoaren zentzu performatibo batekin.\nAipatu trilogian paseoetan zehar ematen dira protagonisten arteko solasaldi luzeak: Budapest, Paris, Grezia… bertako paseo batekin agurtuko dugu erreportaje hau:


Aurretik ondoren - Karrikiri Euskal Denda\n> Haur eta gazteak>Haur liburuak>Aurretik ondoren\nAnne Margot Ramstein / Mathias Aregi (IL. )\nEgilea: Anne Margot Ramstein\nIlustratzailea: Mathias Aregi\nBizitzan dena aldatzen da, etengabe...\nEsaldi honek laburbiltzen du ilustrazio sinple bezain ederrez hornitutako liburu honetan lantzen den gaia: denborak eragiten dituen aldaketak. Beldarra tximeleta bihurtzen da; harri batetik eskultura bat sortzen; ardiaren ilea artil bihurtzen da; txita txikia, beltxarga; egunaren ondoren gaua dator, eta gauaren ondotik, eguna...\nOrriz orri, irudiz irudi, bidaia poetiko bat proposatzen digu, bizitzari eta denborari buruzko galderak, pentsamendu edota sentsazio desberdinak eraginez. Adin guztietako irakurleak liluratuta utziko dituen testurik gabeko album grafikoa.


Kutxabankek 12 ‘fintech’-en ezagutza teknologikoa bateratu du - Deia\nKutxabankek 12 ‘fintech’-en ezagutza teknologikoa bateratu du\nEkintza honen helburua da kalitate zerbitzuaren eta berrikuntzaren ikuspegitik sortzen diren aukerak aprobetxatzea\ndeia.eus 09.02.2020 | 16:18\nBILBAO. Halaber, Kutxabankek ekosistema teknologiko honek berrikuntzaren eta hazkundearen ikuspegitik sor ditzakeen aukerak ezagutzen ditu, eraginkortasunaren, bezeroaren esperientziaren eta kalitatearen ikuspegitik, eta horregatik bere erabilerari ahalik eta etekin handiena atera nahi dio.\nEgitasmo desberdinen hautaketa, azterketa prozesu zabal baten ondoren egin da, Bankuak azken hilabeteak egin baititu lan horretan. Prozesuan Europa osoko 140 'fintech' desberdinek parte-hartu dute, eta hainbat produktu eta zerbitzu digital berri abian jarri dira elkarlanaren ondorioz, batzuek elkarrekin sortuta eta beste batzuek zuzenean bateratuta. Aukeratu diren 12 enpresek, prozesuan esku hartu duten Kutxabankeko alor desberdinek sumatu dituzten behar eta aukerei erantzuteko gaitasuna izan dute.\nAukeratu diren zigiluek, produktuekin nola teknologia berriekin zerikusia duten hainbat konponbide eman dute .\nNegozioaren ikuspegitik, 'fintech' gehienek finantzazio-formatu berriekin zerikusia duten proposamenak egin dituzte, bai eta aurrezkiarekin eta inbertsioarekin, aseguruekin eta ordainbideekin lotura dutenak ere. Beste etxe batzuek segurtasunari lotutako egitasmoak aurkeztu dituzte, prozesuen eta sistemen hobekuntzarekin eta araudiaren betearazpenarekin.\nBaliabide teknologikoei dagokienez, teknologia disruptiboetan eta interneten garapenean aritzen diren 'fintech' enpresak aztertu dira. Parte-hartu duten enpresen %29k 'big datan'-n, analitika aurreratuan edota inteligentzia artifizialean oinarritutako balio proposamenak egin dituzte. %28k web teknologian oinarritu dute beren lana, aldiz %15ek APIetan eta plataforma ereduetan. Gainerako enpresak 'blockchain' eta ezohiko teknologietan oinarritu dira.\nFinantza teknologietako enpresak azterketako lehen zikloa amaitu ostean, industria berri honek ematen dituen aukerak aztertzen jarraitzen du Kutxabankek. Helburu horrekin, Merkatu Digitalaren Ikuskaritzako alorraren bitartez, Bankuak 'fintech' enpresen monitorizaziorako eta laguntzarako sistema ezarri du.


Amaia Elizagoien ipuin kontalariaren bisita. Ameli & Xirrikituen jostunek ipuin kontaketa. Lau urtetik gorako haurrentzat saioa. Herriz herri eta auzoz auzo, ipuinak ametsez josten aritzen den neska gaztea da Ameli, Hezkidetza, parekidetasuna, laguntasuna eta halako balioak dira bere kontakizunen oinarria. Ipuinen mundu magikoa sortu, eta zeruko izarren artean kulunkatuz, bertan murgildu nahi du entzulea. Gustukoen dituen baliabideekin ariko da: bertsoak, kantuak, interpretazioa eta garrantzitsuena... bizipoza! Izena emateko: kultura@alkiza.eus edo 688 604 446.\nIpuin kontalaria Elizan\nAmaia Elizagoien ipuin kontalariaren bisita.\nAmeli & Xirrikituen jostunek ipuin kontaketa. Lau urtetik gorako haurrentzat saioa.\nHerriz herri eta auzoz auzo, ipuinak ametsez josten aritzen den neska gaztea da Ameli, Hezkidetza, parekidetasuna, laguntasuna eta halako balioak dira bere kontakizunen oinarria. Ipuinen mundu magikoa sortu, eta zeruko izarren artean kulunkatuz, bertan murgildu nahi du entzulea. Gustukoen dituen baliabideekin ariko da: bertsoak, kantuak, interpretazioa eta garrantzitsuena... bizipoza!\nAiztondo bailarako ahozko ondarearen bilketa eta hari buruzko ikerketa bultzatzeko xedez antolatutako Pello Mari Otaño ikerketa bekaren aurkezpena urriaren 2an izango da, Zizurkilgo Iriarte kultur etxean, 18:00etan, Kilometroak Astearen barruan. Harituz Tolosaldeko Bertsozaleen Elkarguneak Aiztondoren zirtotsari buruzko proiektua ezagutu ahalko da aurkezpenean. Aiztondo bailaran izan den zirto tradizioa biltzen eta ikertzen ari dira, ondoren haren aplikazioa egin eta eskualdeko ikastetxeetan lantzeko. Behin ikerketa bekaren inguruko xehetasunak emanda, eta Kilometroak antolatzen ari den egitarau bereziaren barruan, bertso saioa egingo da Zizurkilgo Intxaur frontoian, 19:00etatik aurrera. Amets Arzallus, Maialen Lujanbio, Oihana Iguaran, Haritz Mujika eta Anjel Mari Peñagarikano ariko dira bertsotan. Amaia Agirre izango da saioaren gidaria eta gai jartzailea.\nBertso saioa Iriarte kultur etxea\nAiztondo bailarako ahozko ondarearen bilketa eta hari buruzko ikerketa bultzatzeko xedez antolatutako Pello Mari Otaño ikerketa bekaren aurkezpena urriaren 2an izango da, Zizurkilgo Iriarte kultur etxean, 18:00etan, Kilometroak Astearen barruan.\nHarituz Tolosaldeko Bertsozaleen Elkarguneak Aiztondoren zirtotsari buruzko proiektua ezagutu ahalko da aurkezpenean. Aiztondo bailaran izan den zirto tradizioa biltzen eta ikertzen ari dira, ondoren haren aplikazioa egin eta eskualdeko ikastetxeetan lantzeko.\nBehin ikerketa bekaren inguruko xehetasunak emanda, eta Kilometroak antolatzen ari den egitarau bereziaren barruan, bertso saioa egingo da Zizurkilgo Intxaur frontoian, 19:00etatik aurrera. Amets Arzallus, Maialen Lujanbio, Oihana Iguaran, Haritz Mujika eta Anjel Mari Peñagarikano ariko dira bertsotan. Amaia Agirre izango da saioaren gidaria eta gai jartzailea.\nPintxotan... Erroman? Erroma da hiri nagusi arte kontuetan, baina gastronomia kontuetan ere bai, eta ezin ahaztu hori ere arte mota bat dela. Baina ibil al daiteke pintxotan Erroman? Hona hemen gonbita horretarako, eta, bide batez, sekretu txiki asko dituen mundu bat aurkituko du benetako Erroma bizi nahi duenak. Livia Paretti erromatarra da jaiotzez eta italiar-frantziarra sorburuz, eta 20 urte daramatza Bartzelonan bizitzen. Beti izan du gastronomia bizitzako parte, neska koskorra zenetik, gozamen, jolas eta ezagutza gisa ulertuta. Liviak bidaietako oroitzapen gastronomikoak ekartzen ditu maletan, eta sufritu egiten du gehiago ez zaizkiola kabitzen ikustean. Zalantzarik ere ez du egiten leku berezi batean jateko bi ordutik gora gidatu behar badu ere. Sarri kudeatzen ditu Italiako gastronomia sustatzeko proiektuak Espainian, eta duela 7 urtez geroztik Accademia italiana de la Cucinako ordezkaria da. Doakoa. Gaztelaniaz.\nAmalur jardunaldiak Leidor antzokia\nErroma da hiri nagusi arte kontuetan, baina gastronomia kontuetan ere bai, eta ezin ahaztu hori ere arte mota bat dela. Baina ibil al daiteke pintxotan Erroman? Hona hemen gonbita horretarako, eta, bide batez, sekretu txiki asko dituen mundu bat aurkituko du benetako Erroma bizi nahi duenak.\nLivia Paretti erromatarra da jaiotzez eta italiar-frantziarra sorburuz, eta 20 urte daramatza Bartzelonan bizitzen. Beti izan du gastronomia bizitzako parte, neska koskorra zenetik, gozamen, jolas eta ezagutza gisa ulertuta. Liviak bidaietako oroitzapen gastronomikoak ekartzen ditu maletan, eta sufritu egiten du gehiago ez zaizkiola kabitzen ikustean. Zalantzarik ere ez du egiten leku berezi batean jateko bi ordutik gora gidatu behar badu ere. Sarri kudeatzen ditu Italiako gastronomia sustatzeko proiektuak Espainian, eta duela 7 urtez geroztik Accademia italiana de la Cucinako ordezkaria da.


Vueling-en cookieak erabiltzen ditugu, nabigazio-esperientzia hobea eta zerbitzu pertsonalizatuagoa emateko. Nabigatzen jarraituz gero, cookieak erabiltzea onartzen duzula ulertuko dugu. Konfigurazioa aldatu edo informazio gehiago eskuratzeko, kontsultatu gure gidalerroak.Onartu\nGalde egiguzuNire kontua\nZiur al zaude myvueling-eko saioa itxi nahi duzula Agentzietara sartzeko?\nZiur al zaude myvueling-eko saioa itxi nahi duzula Enpresetara sartzeko?\nEskatu faktura, gehitu maletak, aukeratu asegurua edo zure erreserban egin nahi duzun beste edozein aldaketa.\nErosi edo oparitu puntuak\nTxartelen salmenta:807 300 745\nKonekta zaitez txatean\nSartu zure erreserbaren kodea eta zure hegaldietakoren baten jatorriko edo helmugako aireportua:\nZure erreserbaren kodea\nAukeratu zure erreserbako aireportuetako bat.\nEdozein unetan eta edozein tokitik.\nZure mugikorrarekin, papera aurreztu eta beti zurekin eramango duzu.\nZure erreserbaren kodea (PNR):\nErreserba-kodea zure hegaldiaren lokalizatzailea da, eta erreserba egindakoan jasotzen duzun berresepen-mezu elektronikoan agertzen da.\nZalantzarik al duzu check-in egiteko? Kontsulta itzazu detaile guztiak eta maiz egiten diren galderak.\nBeste herrialde guztietatik807 300 745\nEman izena newsletter-eanBat egin nahi dut! Zalantzarik? Galde egiguzu!


Baserritarren "alternatiba berria" birusaren aurrean - Noticias de Gipuzkoa\nBaserritarren "alternatiba berria" birusaren aurrean\nEkoizleen produktuak bildu eta merkaturatzeko zerbitzua datorren astean jarriko dute abian Gipuzkoan\nmikel mujika 27.03.2020 | 01:29\nMarkel Olano eta Imanol Lasa diputatuak lehen sektorearekin, atzo.\ndonostia – Azoketan produktuak saltzen dituzten baserritarrei, produktuak merkaturatzen laguntzeko zerbitzu berri bat jarriko dute abian datorren astean Gipuzkoan Eusko Jaurlaritzak eta Foru Aldundiak. COVID-19ren aurrean, azoketako jarduera mantentzea da helburua, ekoizle zein bezeroen osasuna bermatuz. Bilketa hau Bizkaian eta Araban ere martxan jarriko dute aurrerago.\nKoronabirusa kalte izugarria eragiten ari zaio lehen sektoreko zuzeneko salmentari. Izan ere, pandemiaren aurrean, salbuetsitako merkataritza-establezimenduetatik kanpo elikagaiak saltzea saihestea gomendatu du Osasun sailak. Baina hori betetzeak, azoketara produktuak eramaten dituzten baserritarrak saltzeko aukerarik utziko lituzke.\n"Alternatiba berri bat" eskaini nahi diete Eusko Jaurlaritzak eta Gipuzkoako Foru Aldundiak baserritarrei. Neurria larrialdi egoera bati aurre egiteko planteatu bada ere, aurrera begira "aukera" bihur daitekeela gaineratu dute, "banaketa kanal berriak irekiz".\nMarkel Olano diputatu nagusiak eta Arantxa Tapia saiburuak (telematikoki) parte hartu zuten atzo lehen sektorearekin (Enba eta Ehne sindikatuak, Abelur, GEBE Baso Elkartea, Gilbe Gipuzkoako Barazkigile Elkartea eta Urkaiko eta Kaiku kooperatiba) Donostian egindako lan bileran.\nMartxoaren 16an elikadura balio kateko profesional guztiei koronabirusaren aurrean jarduteko protokoloa helarazi zien Jaurlaritzak eta laguntza lerro bereziak ere aurkeztu zizkien: batetik, elikadura sektorean soberakinak estaltzeko programa, sei milioi euroko laguntzarekin.\nImanol Lasa Landa Garapeneko diputatuak, berriz, aurreratu zuen Aldundiak lehen sektorea sustatzeko neurriak lehenetsiko dituela . "Egoera larri honek erakusten digu, besteak beste, zeinen garrantzitsua den kalitatezko elikagaiekin hornituko gaituen jarduerari eustea. Sekulako ekarpena egiten dio lehen sektoreak gizarteari", esan zuen Lasak.\nUdal zergen ordainketa atzeratuko dute Villabonan.


EUSKAL AGENDA (egutegia)\nBADATOR KORRIKA, BAINA EZ 18:30etan\nKorrika 24an sartuko da Barakaldon, baina ez arratsaldeko 18:30etan, Aurrekoan argitaratu genuen bezala, 17:10etan baizik.\nDakizuenez, Barakaldora 24an helduko da KORRIKA, arratsaldeko 18:30ak aldera.\nGero, TXIKI ZEIN NAGUSI, jaialdia eder bat izango dugu BEURKO BERRIAN.\nGURE KORRIKA TXIKIA\nGoizeko 11:30etan hasiko gara San Eloy aurreko autobus geltokian eta, etapa sinbolikoak eginez, mailaz-maila joango gara biltzen parkean zehar, ikastolako kiroldegira heldu arte. Han LEKUKOAK dakarkigun LELOA irakurri eta, ostean, EUSKAL ERROMERIA kiroldegian.\nGOGORATU, EUSKERAREN ALDE\nEKINA EZ DELA DEBALDE\n19. Korrika-ko linka: http://www.korrika.eus/index.php?lang=es\nEuskara Piztuz 2010\nAurten ere iritsi zen Euskara Piztuz eguna Barakaldora eta han egon ginen ondo pasatzeko prest.\nParte hartu genuen dantzan, bertsotan, jolasetan eta herri kiroletan.\nTxikiek Clara Campoamorren ikuskizuna izan zuten astelehenean.\nBarakaldon euskarak bizi nahi duelako, gora Euskara Piztuz!\nAurten ez dago korrika txikirik Barakaldon, baina guk, ikastolan, bai egingo dugu geure korrika txiki halakoa. Hauxe:\nBertsolariak kultura astean\nNormalkuntzan hain garrantzitsua den ahozkotasuna eta ahozko tradizioari leku bat eman nahi izan diogu aurten ere gure kultura astean. Horregaitik aurten ere bertsolaritza saioa egin genuen aretaon laugarren mailatik gorako ikasleekin.\nArkaitz Estiballes eta Eneko Abasolo etorri ziren azken bi ikasturteetan bezala eta gure umeek primeran pasatu zuten haiekin.\nAurtengo gaiak eskolan maiz gertatzen zaizkien egoeretaz mintzatzen ziren: Handien eta txikien arteko liskarrak, jantokiko gorabeherak, azterketan kopiatu duen bati ea zer, irakasleekin eztabaidak...\nOso ondo pastu genuen eta gainera seigarrenekoek hasierako agurra eta maierakoa egin zuten. Honetaz gain, Amaiari ere bertsoak egin zizkioten (Amaia aurten bertsolaritza eman duen neska izan da, bertsolari elkartekoa) esker ona emateko.\nBesterik gabe, hurrengo urtean ere gure artean izatea espero dugu.